“Deliver Us From Evil” Menjadi Filem Pertama Sejak Februari Yang Lepasi 4 Juta Penonton!

Deliver Us From Evil menjadi filem musim panas paling hit di Korea Selatan!

Menurut catatan Suruhanjaya Filem Korea, Deliver Us From Evil telah melepasi 4 juta penonton filem pada 22 Ogos jam 1:30 pagi waktu tempatan. Ini adalah pertama kali sejak filem The Man Standing Next mencatatkan lebih 4 juta penonton di pentas box office pada Februari yang lalu.

Para pelakon mengucapkan terima kasih kepada penonton yang membantu filem mencapai rekod tertinggi. Hwag Jung Min yang kini sedang menjalani penggambaran filem terbaru di Jordan, berkata “Saya benar-benar ingin mengatakan bahawa saya sangat berterima kasih.”

Lee Jung Jae serta Park Jung Min turut mengucapkan terima kasih kepada peminat yang menyokong filem lakonan mereka.

Walaupun masih berdepan dengan pandemik COVID-19, filem ini mencapai angka 3 juta lebih pantas dari filem aksi jenayah yang lain seperti The Outlaws dan Believer yang mencatatkan 3 juta penonton pada hari ke-12 tayangan.

Delivers Us From Evil adalah filem aksi ‘hard-boiled’ yang berkisar tentang In Nam (lakonan Hwang Jung Min), seorang pembunuh upahan yang ingin menyelesaikan tugasan terakhir dan merancang untuk bersara. Dia kemudiannya mengetahui kes penculikan di Thailand, dan kes tersebut mempunyai kaitan dengannya.

Filem terbaru ini dibarisi pelakon seperti Hwang Jung in, Lee Jung Jae, Park Jung Min dan ramai lagi.


Saksikan TV Spot Terbaru Filem Knives Out Yang Dibarisi Para Bintang

Lionsgate telah melancarkan beberapa TV-Spot terbaru filem misteri jenayah, Knives Out yang memaparkan keluargan Thrombey menantikan pengumuman mengejut Harlan Thrombey. Anda boleh saksikan tv-spot tersebut dipemain video dibawah.

Filem arahan Rian Johnson ini mengisahkan tentang perjumpaan sebuah keluarga yang aneh menjadi huru-hara apabila ketua keluarga itu mati. Perkara itu menyebabkan detektif dihantar untuk melakukan penyiasatan tentang kes kematian tersebut.

Knives Out terdiri dari pada beberapa pelakon hebat seperti Daniel Craig dan Chris Evans. Turut menyertai barisan pelakon adalah Michael Shannon, Lakeith Stanfield, Don Johnson, Toni Collette, Christopher Plummer, Katherine Langford, Riki Lindhome, Edi Patterson, Raul Castillo dan Jamie Lee Curtis.

Skrip filem Knives Out ditulis sendiri oleh Rian Johnson. Filem ini akan menemui penonton tempatan mulai 28 November 2019
https://youtu.be/PKo9sm4zeWQ

https://youtu.be/RKfukCxvcvg


DEADPOOL 3: Zazie Beetz Tidak Akan Kembali Sebagai Domino Dalam Filem Akan Datang

Zazie Beetz, yang melakokan watak Domino dalam Deadpool 2, mendedahkan bahawa dia tidak akan kembali dalam filem ketiga yang akan datang.

Semasa temu bual dengan Decider, Beetz telah ditanya mengenai bagaimana Deadpool 3 akan mengendalikan improvisasi, lebih-lebih mogok penulis yang masih berterusan yang mungkin menghalang Ryan Reynolds daripada melakukan lakonan spontannya.

“Nah, saya sebenarnya tidak berada dalam Deadpool 3, jadi saya tidak tahu apa yang mereka lakukan [tentang improvisasi],” kata Beetz.

“Saya mengandaikan mereka mungkin berhenti seketika… Saya teruja untuk menontonnya.”

Walaupun mogo penulis telah menjejasskan produksi filem dan telvisyen, ia tidak menghalang Deadpool 3 untuk memulakan penggambarannya pada bulan lepas.

Deadpool 3 bakal menyaksikan kepulangan Karan Soni (Dopinder), Leslie Uggams (Blind Al), Morena Baccarin (Vanessa), Stefan Kapicic (Colossus), Brianna Hildebrand (Negasonic Teenage Warhead), Shioli Kutsuna (Yukio), dan Rob Delaney (Peter).

Emma Corrin dan Matthew Macfadyen disahkan membintangi Deadpool 3, bagaimanapun watak mereka masih belum diketahui. Bintang Loki, Owen Wilson dikhabarkan akan muncul sebagai Morbius, dan jika perkhabaran itu tepat, filem ini dijangka menjadi satu lagi penggembaraan multiverse MCU.

Deadpool 3 akan ditayangkan di pawagam pada 8 November 2024.


Ejen Ali The Movie Kini Mengumpul RM25 Juta, Bakal Ditayangkan Di Indonesia Pada 1 Januari Ini.

Filem EJEN ALI THE MOVIE terus menguasai carta perfileman tempatan setelah hampir tiga minggu ditayangkan di pawagam  walaupun menerima saingan sengit daripada filem-filem antarabangsa yang lain. Filem EJEN ALI THE MOVIE terbitan bersama Primeworks Studios dan WAU Animation, berjaya mengungguli carta filem pecah panggung dengan meraih kutipan sebanyak RM25 juta di Malaysia, Singapura dan Brunei.

Datuk Ahmad Izham Omar, Ketua Pegawai Eksekutif Primeworks Studios berkata, “Kami merasa amat gembira di atas sokongan yang kami terima dari keluarga, peminat serta rakan industri animasi Malaysia yang lain. Setiap tiket yang dibeli dan setiap respon yang dikongsi oleh mereka menjadi penyumbang utama kepada pencapaian ini. Sambutan ‘luar biasa’ yang diterima dari penonton fIlem EJEN ALI THE MOVIE di Malaysia membuka ruang dan peluang kepada kami untuk terus berkembang serta melebarkan sayap ke negara jiran, Indonesia.

Usamah Zaid Yasin, Ketua Pegawai Eksekutif WAU Animation menambah, “Pencapaian luar biasa filem EJEN ALI THE MOVIE  di Malaysia telah mewujudkan gelombang fenomena yang  turut dirasakan di Indonesia. Kami menerima pelbagai respon dari peminat-peminat di Indonesia.  Rata-rata dari mereka bertanya akan tarikh tayangan filem EJEN ALI THE MOVIE di pawagam Indonesia. Bukan itu sahaja, seorang peminat tegar Ejen Ali sanggup terbang dari Indonesia ke Malaysia semata-mata kerana ingin menonton filem EJEN ALI THE MOVIE.  Kami merasa sangat terharu dengan sokongan yang diterima dan hari ini, kami membuat pengumuman rasmi tentang tarikh tayangan filem EJEN ALI THE MOVIE di Indonesia. Kami menjemput semua Ejen-Ejen Indonesia untuk menonton dan  menyertai misi Ejen Ali mencipta rekod pecah panggung di Indonesia!

Sempena kedatangan tahun baru 2020, EJEN ALI THE MOVIE mengumumkan tayangannya di pawagam terpilih Indonesia bermula 1 Januari 2020 iaitu di CGV, Flix cinemas, Kota Cinema dan Cinemax.

Pelbagai kandungan eksklusif dari filem EJEN ALI THE MOVIE telah dimuatnaik di plaform digital. Bermula dengan ‘lip-sync’ lagu bergenre rap, Bukalah Matamu yang menampilkan Ejen-Ejen muda dari MATA Academy, yang mana video ini telah meraih lebih dari 300 ribu jumlah tontonan dalam masa sehari di laman YouTube.

Selain dari itu, atas permintaan ramai, skor muzik OST (Original Soundtrack) lagu ‘Mama’ yang diambil dari salah satu adegan yang telah berjaya meruntun jiwa penonton yang mana ia mempamerkan kesedihan Ali sewaktu meratapi pemergian ibunya, mula ditayangkan di Youtube pada hari Jumaat, 20 Disember 2019.

Lagu ‘Mama’ telah dinyanyikan oleh Ida Rahayu Yusoff yang juga merupakan pelakon suara latar bagi watak Ejen Ali.

EJEN ALI THE MOVIE dikuasakan oleh Tenaga Nasional Berhad dengan kerjasama Mydin dan Pediasure, kini masih ditayangkan di 134 pawagam seluruh Malaysia dan Brunei. Animasi ini mengisahkan tentang Ali, seorang budak berusia 12 tahun yang telah direkrut menjadi perisik bagi sebuah agensi perisikan, dikenali sebagai Meta Advance Tactical Agency (MATA) yang berperanan untuk melindungi kota futuristik Cyberaya daripada ancaman luar. Konflik mula timbul apabila Ali mendapat tahu bahawa dia bukanlah satu-satunya ejen yang boleh mengawal gajet  istimewa (IRIS – Infinity Retinal Intelligence System).

Gajet tersebut telah diubahsuai menjadi IRIS Neo, gajet yang boleh dikawal serta digunakan oleh ejen-ejen lain. Inovasi baharu ini dipersoalkan oleh Ali apabila dia merasa terpinggir dan kedudukannya sebagai ejen istimewa MATA tergugat. Pada saat itu, dia didatangi oleh seorang individu misteri yang mendakwa mengetahui akan kisah silamnya. Maka bermulalah pengembaraan baharu Ejen Ali demi membongkar kebenaran walaupun kesetiaannya terhadap MATA bakal teruji.


Trailer Terbaru Frozen 2 Telah Dilancarkan!

Walt Disney Pictures telah melancarkan trailer terbaru Frozen 2 yang memaparkan beberapa rakaman baru. Anda boleh saksikan trailer tersebut dipemain video dibawah.

Frozen 2 dibintangi pelakon suara seperti Idina Menzel, Kristen Bell, Jonathan Groff, Josh Gad, dan Santino Fontana yang meneruskan watak masing-masing. Mereka turut disertai dua pelakon baru filem ini iaitu Evan Rachel Wood sebagai sebagai Queen Iduna, ibu kepada Anna dan Elsa serta Sterling K. Brown sebagai Lieutenant Mattias, ketua kepada sekumpulan askar Arendelle yang telah terperangkap dalam hutan misteri selama 30 tahun.

Kenapa Elsa dilahirkan dengan kekuatan ajaib? Jawapannya telah memanggil dan mengancam kerajaannya. Bersama-sama dengan Anna, Kristoff, Olaf dan Sven, dia akan meneruskan perjalanan yang berbahaya tetapi luar biasa. Dalam filem pertama, Elsa takut kekuasaannya terlalu berat, manakala dalam filem kali ini ,dia mesti berharap ianya cukup.

Pasukan kreatif Frozen 2 terdiri daripada Jennifer Lee dan Chris Buck yang bertindak selaku pengarah manakala Peter Del Vecho selaku penerbit. Ia turut disertai penulis lagu Kristen Anderson-Lopez dan Robert Lopez. Pelakon suara  Kristen Bell, Idina Menzel, dan Josh Gad kembali meneruskan watak masing-masing.

Filem animasi ini akan menemui penonton tempatan pada 21 November 2019.


BIBI Berundur Dari Sekuel “Sweet Home 2”

Awal bulan ni, artis BIBI telah dilaporkan akan membuat debut drama dalam sekuel siri popular yang akan datang, Sweet Home. Namun, laporan terbaru dari Sports Seoul (via Soompi) menyatakan bahawa, artis itu tidak lagi terlibat dalam projek tersebut.

Dalam satu kenyataan yang dikeluarkan jurucakap Netflix, “BIBI telah disahkan membintangi ‘Sweet Home 2’ dan dia telah mempersiapkan peranannya, tetapi dia terpaksa membatalkan penampilan sulungnya di skrin kecil disebabkan masalah jadual.”

Mereka turut menambah, “Pelakon lain akan mengambil-alih peranannya dan terlibat dalam penggambaran tidak lama lagi.”

Berdasarkan webtoon dengan nama yang sama, Sweet Home mengisahkan tentang seorang pelajar sekolah menengah yang menyendiri yang berpindah ke apartmen baharu apabila raksasa mula menyerbu manusia, menyebabkan penduduk apartmen terperangkap di dalam bangunan.

Selepas mendapat sambutan yang luarbiasa, rancangan itu disahkan akan kembali dengan dua musim lagi. Bintang musim 1 terdiri daripada Song Kang, Lee Si Young, Lee Jin Wook, Park Gyu Young dan Go Min Si. Mereka semua akan kembai dalam musim akan datang, dan turut disertai oleh pelakon baharu seperti Yoo Oh Sung, Oh Jung Se, Kim Moo Yeol dan Jung Jinyoung.


Spider-Man Akan Kembali Ke Pangkuan Marvel Sekirannya Apple Membeli Sony Pictures

Selain Netflix, Amazon. Hulu dan Disney+, Apple juga turut mengorak langkah dalam dunia penstriman video apabila mewujudkan laman penstriman mereka sendiri iaitu Apple TV+.

Dengan harga langganan serendah RM 20.86 sebulan, Apple TV+ dilihat mampu untuk memberi saingan hebat kepada syarikat penstriman yang lain terutamanya Netflix dan Disney+.

Cuma sedikit masalah yang dihadapi oleh Apple, iaitu mereka kekurangan bahan siaran. Setakat ini, Apple memiliki beberapa siri ‘original’ seperti The Morning Show yang dibintangi Jennifer Aniston dan Steve Carell, Dickinson lakonan Hailee Steinfeld, See lakonan Jason Momoa dan For All Mankind, siri sains fiksyen yang memaparkan sejarah alternatif dimana US tewas dalam perlumbaan angkasa.

Jadi bagaimana Apple ingin mendapat bahan siaran untuk laman penstriman mereka?

Menurut seorang penganalisis Dan Ives dari firma Wedbush, Apple kini sedang mengintai peluang untuk mengambilalih syarikat yang terlibat dalam dunia perfileman dan televisyen. Antara yang berada dalam radar Apple adalah A24 Studio, Lionsgate, Viacom/CBS, Sony Pictures, MGM Studios, Netflix, dan beberapa pengeluar permainan video.

Dari senarai diatas, A24 Studio dan Sony Pictures antara yang paling ‘panas’. Kedua-dua syarikat terbabit memiliki harta intelek dan bahan siaran yang begitu banyak dan boleh digunakan oleh Apple. Sudah tentu, syarikat pengeluar telefon bimbit terkenal itu hanya perlu memilih salah satu dari syarikat yang disenaraikan.

Agak menarik sebenar jika Apple fokus untuk mendapatkan Sony Pictures. Sony sememang memiliki harta intelek yang paling banyak berbanding syarikat-syarikat yang disenarikan, malah syarikat itu juga miliki hak karater Marvel Spider-Man. Jika Apple berjaya mendapatkan Sony Pictures, berkemungkinan segala hakmilik karakter-karakter Spider-Man akan dipulangkan kepada Marvel.

Ia berdasarkan perjanjian diantara Sony dan Marvel dimana ia mengatakan hakmilik Spider-Man akan dipulangkan kepada Marvel sekiranya Sony Pictures dibeli oleh mana-mana pihak.

Apapun, segalanya terpulang kepada Apple sama ada ingin membeli Sony Pictures, atau memburu mana-mana syarikat perfileman dan televisyen yang lain demi memenuhi bahan siaran untuk Apple TV+. Dipihak Sony, Ketua Pegawai Eksekutifnya sebelum ini pernah menyatakan tidak akan menjual division Filem dan Televisyen kepada mana-mana pihak, tetapi segalanya bergantung kepada syarikat induk mereka, dan jika ditawarkan sejumlah wang yang banyak, tidak mustahil ia akan menjadi seperti Fox yang menjual division filem dan televisyen kepada Disney.

Sumber: Yahoo! Finance, We Got This Covered


David Teo Bakal Terbitkan Filem Terbaru

MIG Pictures bakal memeriahkan industri perfileman tempatan apabila bakal menerbitkan beberapa filem terbaru pada tahun hadapan.

Pekara tersebut didedahkan sendirioleh Ketua Pegawai Eksekutif MIG, David Teo yang sudah mengesahkan beberapa judul filem yang bakal diterbitkan.

Antara filem yang akan diterbitkan adalah Jangan Pandang Belakang 2, Congkak 2, Jangan Pandang Belakang Congkak 2 dan Adnan Sempit.

Menurut David Teo, keputusan menghasilkan beberapa sekuel disebabkan mereka melihat kejayaan filem Hantu Kak Limah dan Munafik 2 yang berjaya disebabkan kejayaan filem pertama mereka.

“Saya percaya filem apa yang berjaya ketika ini adalah kebanyakan filem yang sudah ditayangkan dulu seperti Hantu Kak Limah dan Munafik yang pernah meraih kutipan pecah panggung dahulu.

“Penjenamaan kena ada, tak boleh buat satu ‘branding’ baru seperti Langsuir. Kita perlu tengok trend apa yang penonton suka tapi saya bukan nak buat satu atau dua filem setahun, sebaliknya lebih banyak,”

David akan meneruskan pendirian untuk menghasilkan banyak filem dalam tempoh setahun kerana mahu membantu industri filem tempatan.

Mengikut perancangannya, dia akan menerbitkan enam buah filem terlebih dahulu dan sekiranya mendapat sambutan positif daripada penonton, pihaknya akan cuba menerbitkan 12 buah filem pula dalam tempoh setahun.


Hantu Kak Limah Raih RM 27.5 Juta, Menjadi Filem Tempatan Paling Laris Setakat Ini

Hantu Kak Limah mencipta rekod yang sukar yang untuk dipecahkan filem-filem tempatan dalam tempoh masa yang cukup panjang. Kini kutipan filem seram komedi itu telah mencecah RM 27.5 juta, menjadikan filem tempatan paling laris setakat ini.

Kutipan ini telah memecahkan rekod kutipan filem Munafik yang berjaya meraih RM 19 juta pada 2016 dan Abang Long Fadil yang meraih RM18.15 juta pada tahun lepas. Hantu Kak Limah kini menjadi filem paling berjaya Mamat Khalid selepas filem Hantu Kak Limah Balik Rumah yang mengutip RM 7.90 juta pada 2010.

Sebelum ini, Hantu Kak Limah telah mencipta rekod berganda apabila menjadi filem tempatan paling tinggi kutipan pada tayangan sneak preview dengan kutipan sebanyak RM 650 ribu dan juga tayangan pembukaan dimana ia telah berjaya mengutip RM 1.8 juta pada hari pertama.

Dibintangi oleh Awie, Uqasha Senrose, Rab Khalid, Zul Ariffin, Hantu Kak Limah mengisahkan tentang penduduk Kampung Pisang yang kembali diganggu Hantu Kak Limah selepas kematian misteri Kak Limah.


Rancangan Sebenar Akan Bermula Dalam Trailer “Money Heist: Korea Part 2”

Netflix telah mendedahkan trailer rasmi Money Heist: Korea Part 2, bahagian kedua siri aksi triller dari Korea Selatan yang dinantikan. Siri ini dijadualkan kembali pada 9 Disember 2022.

Treler tersebut menjanjikan lebih banyak urutan aksi yang penuh mendebarkan apabila Profesor dan kumpulan itu akhirnya mengubah rancangan melarikan diri mereka yang rumit. Ia juga mengusik beberapa masalah yang terpaksa dihadapi Profesor di sepanjang jalan, yang berpotensi mengancam kelangsungan hidup seluruh pasukan.

Anda boleh tonton trailer Money Heist: Korea Part 2 dibawah:

Remake’ siri popular dari Sepanyol, La Casa De Papel, Money Heist: Korea – Joint Economic Area menampilkan pelakon hebat yang akan memainkan watak ikonik dari siri asal: Profesor (Yoo Ji-tae), Berlin (Park Hae-soo), Tokyo (Jun Jong-seo), Moscow ( Lee Won-jong), Denver (Kim Ji-hun), Nairobi (Jang Yoon-ju), Rio (Lee Hyun-woo), Helsinki (Kim Ji-hoon), dan Oslo (Lee Kyu-ho).


Scarlett Johansson Bakal Dapat $25 Juta Dollar Untuk Filem Black Widow?

Walaupun filem superhero wanita Black Widow masih belum disahkan oleh pihak Marvel, tetapi dengan perkembangan terbaru filem tersebut menyaksikan filem yang bakal dibintangi Scarlett Johansson itu akan dapat dihasilkan tidak lama lagi.

Laporan sebelum ini menyebut Jac Schaeffer telah dipilih untuk menulis filem berkenaan, dan Scarlett Johansson juga dikatakan telah berbincang dengan pihak studio untuk menghasilkan filem solo yang lama dinantikan oleh peminat.

Yang terbaru, aktress wanita itu juga dilaporkan akan menerima bayaran sebanyak $25 juta dollar untuk berlakon dalam filem tersebut dan tambahan sebanyak $6 juta sekirannya filem solonya itu ‘hit’ dipanggung wayang. Ini bermakna, jika filem Black Widow sukses, Scarlett Johansson akan menerima $31 juta dolar secara keseluruhan.

“Scarlett will get a huge pay day for the Black Widow film, which Disney believes could eclipse Wonder Woman in terms of a female-led superhero film’s revenue. She has been a lucky charm for the studio in all their films, and brings her A-game during each performance. Scarlett is adored by Disney’s top brass and is a real team player. This stand-alone movie is out there for them, but they feel it can make history. The wages are high, but nothing she doesn’t deserve given her track record as this character…Her agents have pushed through the revenue bonus payment. If it makes over $900 million at the box office then she will get another $6 million. The script is being written and the hopes are to have the stand-alone film in cinemas by summer 2020.”

Scarlett Johanson telah membuat 5 penampilan dalam filem-filem Marvel bermula filem Iron Man 2 sebagai ejen Natasha Romanoff aka Black Widow, dan sejak itu, wakta beliau boleh dikatakan antara watak penting dalam dunia Marvel Cinematic Universe dan bakal muncul dalam dua filem terbaru yang berjudul Avengers: Infinity War dan Avengers 4 tidak lama lagi. Peminat-peminat filem Marvel telah lama berharap agar Black Widow mendapat filem solonya sendiri sepertimana karakter-karakter utama yang lain seperti Iron Man, Thor dan Captain America, dan harapan peminat bakal direalisasikan melihat kepada perkembangan filem Black Widow ini


“Little Women” Dominasi Ranking Minguan Drama & Pelakon Paling Popular Untuk Minggu Ke-2

Drama tvN Little Women telah meneruskan penguasaannya dalam ranking mingguan drama dan pelakon paling popular minggu lalu.

Untuk minggu kedua berturut-turut, drama tersebut menduduk tempat pertama dalam ranking mingguan yang dikeluarkan Good Data Corporation. Selain itu, Little Woman turut mendominasi senarai minggu pelakon dengan lima pelakonnya berada dalam kedudukan 10 teratas.

Kim Go Eun kekal no. 1, diikuti Wi Ha Joon yang berada ditangga keempat. Uhm Ji Won, Nam Ji Hyun dan Uhm Ki Joon pula berada di kedudukan keenam, kesembilan dan kesepuluh.

Drama MBC The Golden Spoon mengekalkan kedudukan kedua dalam senarai drama dengan bintangnya, Yook Sungjae berada di ranking kelima dalam senarai pelakon.

Drama SBS One Dollar Lawyer naik ke tangga ketiga dengan pelakonnya juga, Namhoon Min berada dikedudukan ketiga dan Kim Ji Eun di no. 8 dalam ranking pelakon.

10 drama teratas yang paling popular pada minggu kelima bulan September adalah seperti berikut:

tvN “Little Women”
MBC “The Golden Spoon”
SBS “One Dollar Lawyer”
tvN “Love in Contract”
KBS2 “The Law Cafe”
KBS2 “Gold Mask”
KBS2 “Three Bold Siblings”
JTBC “The Empire”
tvN “Blind”
KBS1 “Bravo, My Life”

10 pelakon teratas yang paling popular pada minggu kelima bulan September adalah seperti berikut:

Kim Go Eun (“Little Women”)
Park Min Young (“Love in Contract”)
Namgoong Min (“One Dollar Lawyer”)
Wi Ha Joon (“Little Women”)
Yook Sungjae (“The Golden Spoon”)
Uhm Ji Won (“Little Women”)
Go Kyung Pyo (“Love in Contract”)
Kim Ji Eun (“One Dollar Lawyer”)
Nam Ji Hyun (“Little Women”)
Uhm Ki Joon (“Little Women”)

Park Min Young (“Love in Contract”)

Go Kyung Pyo (“Love in Contract”)

Kim Ji Eun (“One Dollar Lawyer”)


GERAN, ROH, & VICTIM(S) Mewakili Malaysia Di 19th New York Asian Film Festival

Walaupun industri filem tempatan sedang bergelut dengan isu kualiti, masih terdapat filem yang masih boleh dibanggakan.

Ini dibuktikan dengan pemilihan tiga filem tempatan ini untuk bersaing di peringkat antarabangsa.

Filem yang dimaksudkan adalah Geran arahan Areel Abu Bakar, Roh arahan Emir Ezwan dan Victim(s) arahan Layla Zhuqing. Ketiga-tiga filem cereka tempatan ini telah terpilih untuk mewakili Malaysia dan bersaing bersama 51 buah filem antarabangsa yang lain di 19th New York Asian Film Festival.

Dilancarkan pada 2002, Festival Filem Asia New York hanya memlilih filem Asia terbaik dan paling menghiburkan untuk ditayangkan kepada penonton di New York, sama ada filem blockbuster, art-house hinggalah ke genre dan ‘cult classic’.

Klik pautan disini untuk melihat senarai filem yang bertanding.

View this post on Instagram

Tiga buah filem cereka tempatan: ‘Geran’ arahan Areel Abu Bakar, ‘Roh’ arahan Emir Ezwan dan dan ‘Victim(s)’ arahan Layla Zhuqing Ji telah terpilih mewakili Malaysia dan bersaing bersama 51 buah filem antarabangsa lain di 19th New York Asian Film Festival. 19th New York Asian Film Festival yang akan berlangsung secara atas talian dari 28 Ogos sehingga 12 September 2020 di New York, Amerika Syarikat. https://t.co/lVu1mWAFiO #Kakimuvee #FilemROH #FilemGeran #FilemVictims #NYAFF
A post shared by  Kakimuvee (@kakimuvee) on Aug 10, 2020 at 10:00pm PDT

Aug 10, 2020 at 10:00pm PDT


Netflix Bakal Hasilkan Siri Prekuel THE WITCHER

Nampaknya, francais The Witcher bakal dikembangkan lagi.

Pada 27 Julai, Netflix mengumumkan penerbitan siri prekuel The Witcher berjudul The Witcher: Blood Origin.

Siri enam bahagian itu akan ditetapkan dalam dunia ‘elf’, 1200 tahun sebelum kisah The Witcher. Ia menceritakan sejarah Witcher pertama, yang hidup sebelum kejatuhan tamadun Elven.

Delcan de Barra akan bertindak selaku penerbit eksekutif dan ‘showrunner’, manakala ‘showrunner’ The Witcher, Lauren Schmidt Hissrich turut menjadi penerbit eksekutif.

“As a lifelong fan of fantasy, I am beyond excited to tell the story The Witcher: Blood Origin,” de Barra said in a statement. “A question has been burning in my mind ever since I first read The Witcher books – What was the Elven world really like before the cataclysmic arrival of the humans? I’ve always been fascinated by the rise and fall of civilizations, how science, discovery, and culture flourish right before that fall. How vast swaths of knowledge are lost forever in such a short time, often compounded by colonization and a rewriting of history. Leaving only fragments of a civilization’s true story behind.” – Delcan de Barra.

Penggambaran The Witcher: Blood Origin akan berlangsung di United Kingdom tidak lama lagi.

Netflix masih belum menetapkan tarikh pelancarkan siri prekuel ini, bagaimanapun peminat dijangka dapat menonton musim kedua The Withcer sekitar 2021.


Review Drama: Gokushufudo / The Way of the Househusband (2020)

Sebenarnya, saya mula tertarik dengan The Way of the Househusband selepas menonton anime nya di Netflix. Tetapi selepas dicadangkan oleh pengikut Kakimuvee dan peminat anime, saya mula menonton drama Jepun Gokushufudo, siri live-action The Way of Househusband. Sehingga ulasan ini ditulis, saya telah menonton siri ini beberapa kali, dan mungkin akan mengulang tonton sekiranya berkelapangan. Seperti manga dan...

Sebenarnya, saya mula tertarik dengan The Way of the Househusband selepas menonton anime nya di Netflix. Tetapi selepas dicadangkan oleh pengikut Kakimuvee dan peminat anime, saya mula menonton drama Jepun Gokushufudo, siri live-action The Way of Househusband. Sehingga ulasan ini ditulis, saya telah menonton siri ini beberapa kali, dan mungkin akan mengulang tonton sekiranya berkelapangan.
Seperti manga dan anime, siri Gokushufudo menceritakan kehidupan bekas Yakuza, Tatsu dalam menjalani kehidupan seharian sebagai seorang ‘sura’ rumahtangga sepenuh masa. Cuma untuk versi live-action, kisah lebih meluas, lebih salah faham dan boleh dikatakan agak menghiburkan.
Siri ini memiliki sepuluh episod dengan setiap episod berdurasi sekitar 45 minit. Setiap episod mempunyai cerita dan salah fahamnya tersendiri, dari menyangka keluarga Tatsu mengalami masalah wang hinggalah rakan-rakan Yakuza Tatsu menyangka dia ingin kembali kedunia gelap sebelum dia mendirikan rumah tangga. Lapan episod pertama sangat menghiburkan, dan banyak adegan yang memorable, yang lucu dan kadang-kala turut membuatkan anda tertipu dengan salah faham yang berlaku.

Episod awal sememangnya lebih menjurus kepada komedi, tetapi 2 episod terakhir, nada siri ini berubah, lebih kepada dramatik dan emosional. Secara peribadi, saya sangat menyukai dua episod terakhir kerana ia memaparkan klimaks hubungan kekeluargaan dan orang-orang disekeliling Tatsu, terutamanya rakan-rakannya.
Bagi saya, episod-episod awal Gokushufudo berjaya mengembangkan karakter-karakter dalam cerita siri ini. Walaupun setiap episod memiliki jalan cerita yang mampu berdiri sendiri, ia berjaya mencipta suasana emosional pada dua episod terakhir sehingga membuatkan hati saya tersentuh. Setiap karakter dalam siri ini banyak membantu mengembangkan karakter watak utama, dan hubungan mereka telah mencipta satu ikatan yang mana ia akan dirumuskan pada episod terakhir.

Bercakap soal karakter, saya bukan sahaja fokus pada Tatsu, tetapi juga pada setiap karakter, baik Presiden Kelab Wanita, sehinggalah ketua Yakuza yang memusuhi Tatsu. Masing-masing mempunyai ragamnya sendiri dan reaksi mereka apabila bertemu dengan Tatsu, seorang Yakuza legenda yang sangat ditakuti. Setiap perbuatan Tatsu pasti menimbulkan syak wasangka dan salah faham sehingga menjurus kepada telatah lucu mereka.

Disebalik menceritakan kehidupan ‘sura’ rumahtangga Tatsu, ia turut menyelitkan sedikit konflik yang dihadapi isterinya Miku, yang berkahwin dengan bekas Yakuza, serta kisah romantik Masa yang meminati seorang gadis yang berkerja di kedai kafe. Selingan kisah mereka mempelbagaikan cerita Gokushufudo dan menjadikan siri ini lebih menarik.

Apa yang bagusnya tentang Gokushufudo, ia mampu memberi inspirasi kepada golongan lelaki yang sudah berumahtangga, untuk menjadi seperti Tatsu, yang sanggup melakukan apa sahaja, dari memasak, membasuh dan sebagainya demi keluarganya. Kita mungkin anggap siri ini sebagai hiburan, tetapi tidak salah untuk mengikut dan mempraktikan tanggungjawab yang dilakukan Tatsu, agar kita menjadi suami yang baik.
Secara keseluruhannya, Gokushufudo adalah sebuah siri live-action yang menjadi dan sangat menghiburkan. Walaupun visual, kesan khas, kualiti gambar dan sinematografinya nampak murahan, siri ini berjaya menyampaikan teras utama dalam sesebuah drama iaitu cerita, lakonan, karakter dan penyampaian emosianal serta hiburan. Kepada peminat J-dorama, saya cadangkan anda menonton siri ini, sangat-sangat berbaloi dan pasti membuatkan anda tertawa serta terhibur.

                   Rating Kakimuvee

4.5/5


Russell Crowe Mengamuk Dalam Trailer UNHINGED

TGV Pictures bakal membawakan kepada penonton sebuah filem psychological thriller berjudul Unhinged lakonan pemenang Anugerah Academy, Russel Crowe. Anda boleh saksikan trailer dipemain video dibawah.

Seperti hari-hari biasa, seorang ibu tunggal, Rachel (Caren Pistorius) telah lewat ke tempat kerja ketika dia bertembung dengan seorang lelaki asing di lampu isyarat. Perbuatannya yang membunyikan hon berkali-kali sambil memarahi lelaki tersebut mengundang malang buatnya, apabila dia mula dihendap oleh lelaki itu. Unhinged akan membawa penonton menyaksikan permainan kucing dan tikus yang cukup merbahaya dan memberi debaran.

Unhinged diterbitkan Solstice Studios dan diarahkan Derrick Borte. Lakon layar ditulis oleh Carl Ellsworth (Red Eye, Disturbia) dan Lisa Ellzey. Turut menyertai barisan pelakon adalah Caren Pistorius, Gabriel Bateman, Jimmi Simpson, dan Austin P. McKenzie.

Setakat ini, tarikh tayangan di Malaysia masih belum ditetapkan.


Tonton TV-Spot Terbaru Child’s Play

Chucky menganas dalam TV-Spot terbaru filem reboot Child’s Play. Ingin melihat sedikit previu keganasan yang ditunjukkan anak patung comel itu? anda boleh tontonnya di pemain video dibawah.

Child’s Play dibintangi oleh Aubrey Plaza, Gabriel Bateman serta Brian Tyree Henry. Mereka akan dibantu dengan beberapa pelakon lain seperti Beatrice Kitsos, Ty Consiglio, Carlease Burke manakala bintang filem Star Wars, Mark Hamil akan menyumbang suara untuk Chucky.

Filem ini akan mengisahkan tentang Andy yang menerima patung harijadi dari ibunya. Bagaimanapun, si ibu tidak mengentahui bahawa patung tersebut telah diprogram untuk membunuh!.

Pembikin filem seram Polaroid, Lars Klevberg bertindak selaku pengarah dan skrip ditulis oleh Tyler Burton berdasarkan lakonlayar dari filem asal yang dikeluarkan pada 1988.

Child’s Play akan menemui penonton pada 21 Jun ini.


Kevin Feige Sedang Mencari Jalan Untuk ‘Meningkatkan’ Deadpool 3

Satu filem yang tidak tersenarai semasa sesi panel Marvel Studios di konvensyen San Diego Comic-Con yang lalu adalah Deadpool 3, filem adiwira ‘R-rated’ yang telah mengujakan ramai peminat.

Menurut bos Marvel Studios Kevin Feige, pembangunan filem itu sedang berjalan, dan dia memberi bayangan kepada peminat tentang apa yang boleh diharapkan dari mereka.

Bercakap kepada The Hollywood Reporter, Feige ditanya mengenai filem ketiga Deadpool, dan mengusik sejarah Marvel Studios ketika mereka membuat perubahan besar terhadap ansuran ketiga bagi setiap siri filem mereka.

Feige menjelaskan bahawa pihak studio sedang mencari jalan terbaik untuk “meningkatkan” filem itu sama seperti yang mereka lakukan kepada filem ketiga yang lain seperti Captain America: Civil War, Avengers: Infinity War, dan Thor: Ragnarok.

“Bagaimanakah kita dapat meningkatkannya dengan cara yang kita dapat lakukan seperti Civil War, dan Infinity War dan Ragnarok?” kata Feige, sebelum bergurau tentang bekerja dengan bintang Deadpoo,l Ryan Reynolds. “Sangat menyeronokkan untuk berada dalam dunia pertunjukan Ryan Reynolds.”

Walaupun tidak banyak butiran lanjut mengenai Deadpool 3 didedahkan, sekurang-kurangnya peminat tahu filem tersebut kini sedang ditulis oleh Rhett Reese dan Paul Wernick berdasarkan draf yang ditulis sebelumnya oleh penulis Bob’s Burgers Wendy Molyneux dan Lizzie Molyneux-Loeglin.

Presiden Marvel Studios itu juga sebelum ini memberi jaminan kepada peminat bahawa ia akan kekal sebagai filem R-rated sama seperti dua filem pertama, sekaligus menjadi filem pertama studio dengan rating untuk penonton dewasa.

Setakat ini, tarikh tayangan untuk filem itu masih belum diumumkan.

Dua filem pertama Deadpool adalah kejayaan box-office yang cukup luar biasa, dengan gabungan kutipan kasar seluruh dunia sekitar AS$1.5 bilion.

Kedua-dua filem tersebut ditulis oleh Rhett Reese dan Paul Wernick, berdasarkan watak Marvel yang dicipta oleh Fabian Nicieza dan Rob Liefeld, dengan yang pertama diarahkan oleh Tim Miller, dan Deadpool 2 diarahkan oleh David Leitch.


Peransang Rentap Gagal, Pengarah dan Penerbit Akui Tidak Kecewa

Walaupun filem Peransang Rentap gagal, pengarah dan penerbit filem berkenaan mengakui tidak kecewa terhadap kegagalan tersebut, malah mengakui kurangnya promosi menjadi sebab filem tersebut tersungkur.

Menurut Lina Johor semasa ditemubual oleh Harian Metro, beliau mengakui, promosi yang hebat menjadi kunci untuk memberitahu kepada peminat bahawa filemnya berada di pawagam.

“Filem ini memang kekurangan promosi kerana kami tidak mempunyai peruntukan secukupnya untuk melakukan promosi secara besar-besaran sebelum ini. Kami juga sedia maklum promosi kunci utama dalam menyampaikan kepada semua golongan masyarakat bahawa filem ini berada di pawagam.

“Terus-terang, ramai peminat yang bertanya bila filem ini akan ditayangkan sedangkan tayangannya sudah selesai,”

filem terbitan Unique Twins Sdn Bhd telah ditayangkan di pawagam pada 2 November lalu, namun kutipan yang diterima cukup menghampakan apabila hanya mampu mengaut RM22 ribu sahaja sepanjang 14 hari tayangan di pawagam tempatan.

Dalam pada itu, walaupun gagal, penerbitnya Diana Johor turut sama menyuarakan perkara sama iaitu tidak kecewa dan redha kerana mereka sudah melakukan yang terbaik.

Malah dia bersyukur apabila filem itu ditayangkan juga di pawagam selepas berdepan dengan pelbagai dugaan sejak 2014 lagi.  Bercerita lanjut mengenai filem patriotik itu, Diana mendedahkan dia mendapat banyak respon positif daripada penonton selepas menonton ini.

Berikutan itu, dia tidak akan berputus asa dan akan terus menerbitkan filem-filem bergenre patriotik pada masa depan. Sementara itu, Diana berharap filemnya akan mendapat sambutan apabila ditayangkan di Astro First yang bermula sejak 11 Januari 2018.


Dah Selesai Penggambaran, Tetapi Warner Bros. Ambil Keputusan Batalkan Filem BATGIRL

Warner Bros. Discovery dilaporkan membuat keputusan mengejutkan apabila memutuskan untuk membatalkan filem Batgirl, menurut The Wrap

Laporan itu menyebut bahawa Warner Bros. Discovery tidak lagi merancang untuk mengeluarkan filem itu – sama ada di HBO Max atau di pawagam – yang telah pun menyelesaikan penggambaran awal tahun ini dan nampaknya sudah hampir siap.

Awal tahun ini, terdapat laporan yang membayangkan kemungkinan filem itu dialihkan dari tayangan di pawagam kepada penstriman sahaja, tetapi kini Warner Bros. Discovery sebaliknya memilih untuk membatalkannya sama sekali.

Berita mengenai pembatalan filem itu juga membayangkan alasan di sebaliknya, dengan laporan itu menyatakan bahawa kepimpinan baharu Warner Bros. Discovery, yang diketuai oleh Ketua Pegawai Eksekutif David Zaslav, sedang mencari jalan untuk menjadikan filem DC jauh lebih besar sebagai acara teater utama untuk industri filem, dan merasakan Batgirl tidak sesuai dengan acuan itu.

Batgirl juga tidak dianggap sebagai filem untuk tayangan pawagam dan mempunyai bajet yang jauh lebih kecil berbanding kebanyakan filem buku komik blockbuster.

Filem Batgirl diarahkan oleh Adil El Arbi dan Bilall Fallah berdasarkan lakon layar yang ditulis oleh Christina Hodson.

Plotnya berpusat pada watak Barbara Gordon, anak perempuan kepada pesuruhjaya polis Gotham City, James Gordon. Watak ini pertama kali dilihat dalam siri Batman pada tahun 1967 dengan mendiang Yvonne Craig memainkan watak itu. Penampilan pertama Batgirl dalam buku komik adalah menerusi Detective Comics #357 karya penulis Gardner Fox dan artis Carmine Infantino.


Review Filem Netflix: Project Power (2020)

Satu pil ‘ajaib’ jika diberikan kepada orang baik pasti akan membawa keamanan, tetapi jika beribu pil tersebut diberikan kepada penjenayah, ia akan membawa kekacauan yang sangat menakutkan. Itulah yang cuba dipaparkan dalam filem terbaru Netlfix berjudul Project Power.

Dibintangi dua pelakon hebat Jamie Foxx  dan Joseph Gordon-Levit, Project Power menceritakan tentang dua lelaki iaitu Art (Foxx), bekas anggota tentera dan Frank Shaver (Grodon-Levit) seorang anggota polis, yang mana mereka berdua perlu bekerjasama dalam usaha menjejaki dalang disebalik penyebaran pil misteri di sekitar bandaraya New Orleans. Pil tersebut mampu memberikan kuasa luarbiasa kepada penggunanya sehingga menyebabkan peningkatan mendadak kes-kes jenayah.

Project Power merupakan satu lagi contoh klise filem-filem aksi. Dua watak proantagonis yang cuba menewaskan kartel dadah atau sindiket jahat sudah banyak dipaparkan dilayar perak, terutamanya filem yang bertemakan ‘buddy-cop’.  Mujur elemen superhero (yang merupakan teras penceritaan) menjadikan Project Power sedikit berbeza dengan filem yang lain.

Meskipun Project Power memberikan jalan cerita yang klise kepada penonton, adegan aksinya masih boleh dipuji.  Filem ini tidak berlebihan dalam memaparkan kuasa luarbiasa, sebalik adegan pertarungan, kejar mengejar dan tembak-menembak dibuat secara seimbang, sesuai dengan jalan cerita filem ini. Namun begitu, apa yang dijangkakan hebat pada klimaks filem ini nyata jauh meleset sama sekali. Sebagai sebuah filem yang memiliki elemen superhero, ‘third act’ Project Power sepatutnya sarat dengan aksi dan debaran. Tetapi apa yang diberikan kepada penonton, agak mengecewakan, ‘final fight’ yang lemah, plot yang klise dan solusi yang sangat tergesa-gesa.

Jamie Foxx dan Joseph Gordon-Levit boleh dikatakan penyelamat filem ini, walaupun ini bukanlah lakonan terbaik mereka. Foxx dan Gordon-Levit berjaya memainkan peranan proantagonis yang ‘badass’, cuma mereka sedikit kurang dari segi chemistry kerana bertemu lewat dipertengahan cerita. Watak remaja bernama Robin (Dominique Fishback) sekadar peneman watak utama. Peranannya nampak seperti membantu membina cerita, tetapi sumbangan amat sedikit dan jika wataknya tiada, ia tidak meninggalkan kesan besar pada keseluruhan plot.

Secara keseluruhannya, Project Power adalah sebuah filem aksi superhero yang sangat klise dengan lakonan dari aktor hebat. Walaupun memberikan jalan cerita yang mudah dijangka, penonton tetap terhibur dengan adegan-adegan aksinya yang menarik serta mendebarkan.


Teaser “River Where The Moon Rises” Pratonton Kisah Cinta Kim So Hyun Dan Ji Soo

KBS 2TV telah mendedahkan teaser terbaru drama River Where the Moon Rises yang memaparkan kisah cinta epik diantara Puteri Pyeonggang dan On Dal.

Berdasarkan cerita rakyat Goguryeo, River Where the Moon Rises akan menceritakan kisah cinta Puteri Pyeonggang (lakonan Kim So Hyun) dan On Dal (lakonan Ji Soo). Dalam penceritaan semula kisah terkenal ini, Pyeonggang – yang juga pahlawan berani – adalah seorang wanita yang bercita-cita tinggi dan ingin menjadi wanita pertama yang memimpin Goguryeo.

River Where the Moon Rises akan ditayangkan pada 15 Februari ini jam 9.30 malam waktu Korea Selatan


Gal Gadot Jelaskan Ketiadaan Pedang & Perisai Dalam Trailer Wonder Woman 1984

Pada minggu yang lalu, peminat telah didedahkan dengan trailer penuh filem yang dinantikan Wonder Woman 1984. Dalam trailer tersebut, ia memaparkan beberapa aksi Wonder Woman menumpaskan musuh menggunakan ‘Golden Lasso’ miliknya.

Namun, terdapat sedikit kekurangan dalam trailer tersebut. Pedang dan perisai Wonder Woman langsung tidak kelihatan, sedangkan kedua-dua senjata tersebut merupakan senjata utama ‘superheroin’ itu dalam filem pertamanya.

Memandangkan peminat tertanya-tanya kemana perginya kedua-dua senjata milik Wonder Woman itu, bintang utamanya, Gal Gadot tampi memberi penjelasan semasa temubual bersama wartawan CinemaBlend. Menurut pelakon tersebut, pengarah Patty Jenkins telah membuat keputusan untuk tidak melibatkan senjata dalam filemnya.

“Wonder Woman tidak membawa sebarang senjata,”.

“Kami mempunyai niat untuk melepaskan pedang, kerana ia sesuatu yang sangat agresif. Jika anda mempunyai pedang, ia bermakna anda perlu menggunakannya. Jadi kami tidak mahu. Dan kita juga merasakan bahawa tidak perlu menggunakan perisai. Dia seorang dewi, dia boleh bertarung, dia sangat kuat, dan dia mempunyai kemahiran. Dia juga mempunyai gauntlets. Dia mempunyai lasso. Dia mempunyai tiara dia, itu sahaja”

Penjelasan yang boleh diterima kerana Wonder Woman merupakan superheroin yang sangat kuat dan mampu untuk bertarung tanpa menggunakan sebarang senjata dan perisai.

Wonder Woman 1984 akan berlatarbelakangkan era 80an dimana Wonder Woman akan bertemu seterunya terhebatnya iaitu The Cheetah lakonan Kristen Wiig. Filem akan datang turut dibintangi Pedro Pascal dan Chris Pine yang kembali memainkan peranannya sebagai Steve Trevor.

Filem ini diterbitkan Patty Jenkins, bersama-sama Charles Roven, Deborah Snyder, Zack Snyder, Stephen Jones, dan Gal Gadot. Wonder Woman 1984 bakal menemui penonton pada 5 Jun 2020


Star Wars: The Last Jedi Jadi Filem Ke-4 2017 Catat Kutipan Lebih $1 Billion

Filem terbitan Walt Disney Studios dan Lucasfilm, Star Wars: The Last Jedi akhirnya melepasi angka $1 billion dolar selepas lebih 3 minggu tayangan diseluruh dunia. Filem kelapan Star Wars ini akhirnya menyertai 3 filem lain yang turut melepasi kutipan $1 billion iaitu Beauty and The Beast yang mengutip $1.263 billion, The Fate of the Furious yang mengumpul $1.235 bilion dan Despicable Me 3 yang mengutip $1.033 billion dolar.

Diarahkan oleh Rian Johnson, Star Wars: The Last Jedi kini menduduki tangga ketiga filem paling tinggi laris tahun 2017 apabila berjaya mengumpul $1.040 billion seluruh dunia dibelakang filem Beauty and The Beast dan The Fate of the Furious.

The Last Jedi juga kini berada ditangga ketiga paling tinggi dikalangan filem-filem Star Wars, dibelakang filem Star Wars: A Force Awakens yang mengutip $2.068 billion dan Rogue One: A Star Wars Story yang mengumpul $1.056 billion seluruh dunia.

Kutipan filem The Last Jedi dijangka akan terus meningkat apabila filem ini mula ditayangkan di pasaran China pada 5 Januari ini. China terbukti antara pasaran yang memberi pulangan besar kepada Walt Disney Studios dan Lucasfilm apabila filem A Force Awakens dan Rogue One berjaya mengutip $124 juta dan $69 juta dinegara tersebut, menjadikan negara kedua paling tinggi kutipan untuk pasaran antarabangsa dibelakang negara United Kingdom

*Star Wars: The Last Jedi masih lagi ditayangkan dipawagam-pawagam tanah air.


Tonton Sneak Peak Filem IT, Spider-Man, Wonder Women.

Sekarang sedang berlangsung MTV Movie & TV Awards yang bertempat di Los Angeles, California, Amerika Syarikat. Edisi ke-26 ini akan memberi pengiktirafan kepada pembikin filem, TV series, para pelakon serta memilih filem-filem dan siri TV terbaik.
Seperti biasa, acara seperti ini akan menjadi tempat untuk studio-studio filem melancarkan trailer terbaru filem-filem terbaru mereka yang akan ditayangkan pada tahun ini.

Disini kami kongsikan 3 trailer terbaru filem-filem yang ditunggu-tunggu oleh peminat iaitu filem It, Spider-Man: Homecoming  dan Wonder Women. Jom kita tonton trailer-trailer terbaru 3 filem besar yang akan mengegar panggung tidak lama lagi.
#1 Wonder Women (Trailer terakhir sebelum ia ditayangkan pada Jun ini)

#2 IT Extended Trailer (mengandungi trailer yang ditunjukan dalam acara MTV Movie dan TV Award
https://www.youtube.com/watch?v=RmApbakWPSU

#3 Spider-Man: Homecoming
https://www.youtube.com/watch?v=sRFcnEyEevU


Fox Corporation Telah Memperolehi Perkhidmatan Streaming Tubi

Menurut laporan Vital Thrills, Fox Corporation telahpun memperolehi Tubi, platform penstriman yang disokong iklan percuma, selepas membuat perjanjian pembelian lebih kurang $ 440 juta.

Tubi, yang kini boleh didapati di lebih daripada 25 platform digital di A.S., mempunyai lebih daripada 20,000 judul dan 56,000 jam filem dan rancangan televisyen dari lebih 250 rakan kongsi kandungan termasuklah dari studio utama.

Berikut adalah kenyataan dari Pengurusi Eksekutif dan Ketua Pegawai Eksekutif Fox Corporation, Lachlan Murdoch.

“Tubi will immediately expand our direct-to-consumer audience and capabilities and will provide our advertising partners with more opportunities to reach audiences at scale. Importantly, coupled with the combined power of FOX’s existing networks, Tubi provides a substantial base from which we will drive long-term growth in the direct-to-consumer arena.”

“Fox Corporation’s relationships with advertisers and distribution partners, combined with the company’s dominance in news and sports programming, will help Tubi continue to grow and differentiate itself in the high-growth ad-supported streaming marketplace. I am proud of what the team has already accomplished here at Tubi and we couldn’t be more excited about joining such a fast-moving, entrepreneurial company. We look forward to working together with FOX to accelerate Tubi’s leadership position in the market and bring new competencies to FOX,”

FOX akan terus menjalankan Tubi sebagai perkhidmatan bebas dengan menawarkan kandungan hiburan berlesen kepada pengguna. FOX akan menilai peluang pengembangan dalam gaya hidup yang kos efektif dengan memanfaatkan kepakaran dalam berita dan program sukan nasional dan tempatan. Pembelian Tubi dijangka selesai sebelum 30 Jun, 2020.


Fattah Amin Dijemput Sertai Kelas Lakonan Oleh Fauziah Ahmad Daud

Pelakon Fauziah Ahmad Daud atau dikenali juga sebagi Ogy telah menjemput pelakon Fattah Amin untuk sertai kelas lakonan yang dianjurkan oleh pelakon veteren itu.

Menurut laporan dari Astro Awani, tujuan Ogy menjemput pelakon filem KL Special Force itu adalah untuk memantapkan kualiti lakonan aktor tersebut.

“Saya mahu Fattah Amin untuk datang ke kelas saya belajar lebih banyak ilmu daripada segi lakonan supaya dapat mempelbagaikan teknik penyampaian dalam lakonan.

“Rugi sekiranya dia tidak menggunakan peluang yang ada sekarang ini kerana namanya tengah popular. Apa yang saya lihat pelakon sekarang tidak tahu untuk bermain dengan emosi ketika berlakon.

“Mereka ini lebih pada menghafal skrip daripada penghayatan dalam setiap watak yang diberikan. Ini kerana mereka tidak faham situasi apa yang ingin dilakonkan jadi bagaimana mereka hendak faham emosi yang hendak disampaikan kepada penonton,”

Ogy ditemui semasa sidang media Sepetang Bersama Bonda Ratuku, di Hotel Premiera, Kuala Lumpur, baru-baru ini.

Fattah Amin merupakan antara pelakon terkenal dalam industri tanah air, bagaimanapun kualiti lakonannya sering dikritik para netizen dengan melabelkannya sebagai seorang pelakon ‘kayu’

Jadi kepada peminat-peminat Fattah Amin, perlukah pelakon tersebut memasuki kelas lakonan yang diadakan oleh Ogy? berikan pendapat anda diruangan komen


[VIDEO] Dua Episod Pertama “Joseon Exorcist” Dinilai 19+

Dua episod pertama drama SBS “Joseon Exorcist” akan dinilai 19+, dan kedua-dua episod itu juga akan disiarkan dalam siaran khas, masing-masing berdurasi 70 minit.

Menjelang tayangan perdana pada 22 Mac ini, SBS turut melancarkan teaser berdurasi enam minit, yang memaparkan konflik utama rancangan itu.

Teaser, yang anda boleh tonton dibawah, menunjukkan kemampuan menakutkan saengsi, manusia yang dirasuki oleh roh jahat. Saengsi menghisap darah manusia, mengubah mangsa menjadi seperti mereka juga. Putera Chungnyeong (Jang Dong Yoon) diberi misi penting: membawa kembali seorang paderi dari Barat untuk mengusir roh.

Sementara itu, putra bungsu Taejong, Putera Gangyeong (Moon Woo Jin), diserang oleh saengsi dan dikurung untuk mengelakkan orang mengetahui bahawa dia telah digigit. Taejong (Kam Woo Sung) menjadi marah pada Putera Yangnyeong (Park Sung Hoon) kerana tidak menjalankan tugasnya dan melindungi saudaranya, sementara Putera Yangnyeong mengingatkan ayahnya tentang tempatnya dalam barisan penggantian. Putera Chungnyeong juga mendapati dirinya berada dalam bahaya akibat serangan dari saengsi, tetapi dia diselamatkan oleh sekumpulan penghibur dengan kemampuan mengejutkan (Kim Dong Jun, Geum Sae Rok, dan banyak lagi).

Teaser itu juga menyoroti rahsia Raja Taejong: bahawa dia adalah orang yang pertama mengurung roh itu beberapa dekad yang lalu. Roh ini adalah iblis Azazel, yang dapat mengawal minda dan tubuh dan menanam kegelapan dan ketamakan dalam jiwa manusia. Putus asa untuk menyelamatkan anak bongsunya, Taejong keluar untuk menemui Chungnyeong dan paderi secepat mungkin. Namun, Han Jung Heon (Jeon Gook Hwan) menggunakan ini untuk menimbulkan ketakutan pada Putera Yangnyeong bahawa saudaranya mungkin akan merebut takhtanya.

Putera Yangnyeong mengeluh bahawa ayahnya selalu menjadi penghalang antara dia dan saudara-saudaranya, dan Eo Ri (Lee Yoo Bi) menenangkannya, dengan mengatakan bahawa dia akan berbeza dengan ayahnya apabila dia menjadi raja. Putera Yangnyeong berjanji kepadanya bahawa dia akan melindungi orang yang dia cintai, tetapi ketika dia dan ibunya ratu (Seo Young Hee) diserang oleh saengsi, dia bertekad untuk mencari asal-usul saengsi di Joseon dan membalas dendam.

Akhir sekali, Raja Taejong dan Putera Chungnyeong berbeza pendapat mengenai kepercayaan mereka. Diilhamkan oleh pendeta Pastor John, Putera Chungnyeong percaya bahawa roh-roh itu dapat diusir sementara membiarkan orang yang mereka sayangi terus hidup, tetapi Raja Taejong bertekad dengan pertumpahan darah untuk menyelamatkan kerajaan.

“Joseon Exorcist” ditetapkan setelah penubuhan dinasti Joseon, dan ia mengisahkan tentang mayat yang kembali hidup setelah dibunuh oleh keluarga diraja. Jang Dong Yoon berperanan sebagai Putera Chungnyeong, seorang pemuda ulat buku yang terpaksa berperang untuk melindungi Joseon dari roh jahat.

Kam Woo Sung berperanan sebagai Raja Taejong, seorang raja yang tidak berperasaan dan bertekad untuk mengawal roh-roh jahat yang telah mengambil alih kerajaan, tetapi secara diam-diam menyimpan rasa bersalah keatas pertumpahan darah yang disertainya untuk membantu ayahnya menubuhkan dinasti Joseon.

Park Sung Hoon berperanan sebagai Putera Yangnyeong, yang menandatangani kontrak berbahaya dengan roh jahat untuk melindungi orang tersayang.


Review Filem Avengers: Endgame

*AMARAN! ULASAN INI MENGANDUNGI MAJOR SPOILER FILEM AVENGERS: ENDGAME*

Perjalanan yang cukup lama, pelbagai kisah adiwira yang memaparkan penamat yang begitu mengembirakan, tetapi disentap dengan penamat Avengers: Infinity War yang cukup mengeramkan. hampir setahun menantikan konklusi Infinity Saga, tetapi kita sebaliknya diberikan penamat yang agak mengoyak jiwa.

Jujur saya katakan, saya teringin mahu melempang dua beradik Russo kerana telah memaksa ramai orang mengalirkan air mata termasuk saya. Cuba tanya rakan-rakan anda, adakah mereka sebak? saya yakin ramai yang mengelengkan kepala sedangkan mata mulai merah menahan air mata dari keluar. Lempang muka mereka sepertimana Rocket melempang Thor sehingga menangis.

Pada mulanya, saya menjangkakan permulaan cerita yang normal. Tetapi jangkaan saya jauh meleset. Awal-awal lagi penonton sudah terasa ‘koyak’ selepas melihat Clint menjadi tidak keruan melihat keluarganya hilang dan Tony Stark membuat video ‘selfie’ dengan ayat-ayat puitis yang ditujukan kepada Pepper Potts.

Buat pertama kalinya dalam sejarah Marvel Cinematic Universe (MCU), Avengers: Endgame menghamparkan perjalanan cerita yang tersangatlah perlahan dan penuh dengan permainan emosi. Banyak babak-babak diawal filem ini memaparkan suasana kekecewaan, penyesalan dan putus asa. Permulaan yang ‘dark’ bagi sebuah filem superhero yang sering di ‘cop’ berwarna-warni dan ceria.

Bagaimanapun, ‘second act’ Avengers: Endgame mula meningkat secara perlahan-lahan. setelah watak Scott Lang keluar dari Quantum Realms. Disinilah ‘mood’ peminat bertukar-tukar antara sedih dan ketawa. Bijak imbangan yang dilakukan Russo Brothers. Seperti biasa, konsep kekeluargaan yang diterapkan dalam MCU ditunjukkan dalam filem ini. Cuma ‘killer instinct’ nya sangat menusuk kalbu. Pertemua terakhir antara anak dan ibubapa mampu membuatkan penonton merasa sebak. Hubungan bapa dan anak membuatkan kita yang dah berkahwin menyesal tak bawa anak menonton Avengers: Endgame. Pendek kata, jika anda sedih melihat Yondu mati, anda akan merasa lebih sedih seperti Cooper dalam filem Interstellar dengan babak-babak drama dalam filem ini.

Bahagian terbaik filem ini adalah adegan klimaksnya. Kemunculan kembali adiwira yang telah menjadi debu bersama-sama pasukan tentera dari Wakanda, New Asgard dan pengikut-pengikut Ancient War sangat ‘goosebump’! Meremang bulu roma mendengar Captain America menjerit ‘Avengers Assemble’ untuk menentang bala tentera Thanos. Aksi pertempurannya juga seperti  ‘final battle’ Ready Player One, penuh dengan cameo watak-watak adiwira dari keseluruhan 21 filem, walaupun ‘screen time’ watak-watak cameo ini sangat singkat tetapi terasa puas melihat mereka bergabung untuk menentang Thanos. Oh ya! tidak dilupakan gabungan adiwira wanita MCU, terciduk Thanos terkena penampar mereka, tergamam sebentar Peter Parker.

Ya saya tahu, mesti ada yang kecewa melihat beberapa karakter terkenal seperti Captain Marvel kurang diberi ‘screen time’. Bagi saya, keputusan yang dibuat oleh Russo Brothers adalah tepat kerana fokus filem ini adalah sebagai filem penamat dalam Infinity Saga. Mereka perlu menghasilkan sebuah filem yang ‘memorable’ dikalangan peminat. Jadi watak ‘the original six’ Avengers seperti Tony Stark, Steve Rogers, Thor dan Natasha Romanoff perlu diberi lebih perhatian kerana ia mungkin watak yang bakal ditamatkan dalam francais MCU.

Perubahan karakter dalam filem ini juga boleh dianggap mengejutkan. Thor yang sebelum ini masih tersenyum walaupun teruk di’hentam’, telah menjadi karakter yang sangat rapuh disebabkan kegagalannya menghalang Thanos. Nebula mengikuti jejak langkah Loki yang bertukar dari ‘fearless’ villain kepada adiwira. Diharap karakternya kekal sebagai antihero dalam filem akan datang. Perubahan paling ketara yang saya perhatikan adalah watak Tony Stark. Wataknya sangat berbeza dari filem-filem sebelumnya. Faktor keluarga, kesalan dan persahabatan telah merubah karakternya 360′ menjadi watak yang paling dirasai oleh peminat seperti peminat mengingati watak Logan lakonan Hugh Jackman.

Secara keseluruhannya, Avengers: Endgame adalah penamat Infinity Saga yang amat perit untuk ditelan. Penamatnya telah membuatkan peminat mengimbau kembali kenangan 21 filem-filem Marvel Cinematic Universe. Sedar tak sedar, kita perlahan-lahan mengesat air mata yang tiba-tiba jatuh ke pipi. Mungkin kita tidak mahu penamat sebegini, tetapi sebenarnya ia perlu dan kita harus menerimanya walaupun perit kerana yang hidup pasti akan mati. Apapun konklusi Infinity Saga telahpun tertulis, jadi anggapnya sebagai sejarah kerana perjalanan MCU masih lagi jauh.

…“Some people move on, but not us. Not us”.. terima kasih Tony Stark, terima kasih Captain America… we salute you..


Angel Has Fallen: Mike Banning Akan Terus Berkhidmat, 3 Lagi Filem Bakal Dihasilkan Termasuk Siri TV.

Nampaknya ejen ‘secret service’ Mike Banning akan terus berkhidmat melindungi Presiden Amerika Syarikat. Menurut laporan dari Deadline, lebih banyak filem, dan juga siri TV spin-off tempatan, sedang dirancang selepas kejayaan Angel Has Fallen. Pekara tersebut disahkan penerbitnya Alan Seigel baru-baru ini.

Menurut Siegel, syarikat penerbitannya Alan Siegel Entertainment merancang untuk menerbitkan tiga lagi filem berikutan kejayaan trilogi “Has Fallen” setakat ini.

Dia juga menambah bahawa syarikat sedang mempertimbangkan untuk menjual IP francais ke stesen televisyen antarabangsa agar siri spin-off dapat dihasilkan dan dibintangi pelakon tempatan. Pelakon-pelakon itu juga berpeluang untuk muncul dalam filem seterusnya.

“If we do it in India, the star of that could come into Angel Has Fallen 4. It could be a symbiotic relationship,”

Francais Has Fallen telah berjaya mengumpul $500 juta dolar seluruh dunia dan kebanyakkan kutipannya datangnya dari pasaran antarabangsa. Filem kedua London Has Fallen mendapat kutipan paling tinggi iaitu sebanyak $205 juta dolar seluruh dunia, diikuti Olympus Has Fallen sebanyak $170 juta dan Angel Has Fallen sebanyak $133 juta dolar.

Kepada peminat-peminat Gerard Butler, adakah anda masih berminat untuk melihat Mike Banning beraksi? kongsikan pendapat anda.


Tonton The Walking Dead Season 9: Official Comic-Con Teaser Trailer

The Walking DeadPictured: Danai Gurira, Callan McAuliffe

AMC telah melancarkan teaser trailer The Walking Dead musim ke-9 di konvensyen Comic Con, San Diego baru-baru ini. Anda boleh tonton teaser trailer tersebut dipemain dibawah.

Selepas berjaya menewaskan Negan dan kumpulan Saviors pada musim kelapan yang lalu, Rick mula merancang untuk membina sebuah tempat yang aman dan damai seperti yang diimpikan oleh anaknya yang telah meninggal dunia iaitu, Carl.

Siri ini dibintangi oleh Andrew Lincoln, Norman Reedus, Lauren Cohan, Chandler Riggs, Danai Gurira, Melissa McBride, Lennie James, Alanna Masterson, Josh McDermitt, Christian Serratos, Seth Gilliam, Ross Marquand, Austin Amelio, Tom Payne, Xander Berkeley, Khary Payton, dan Jeffrey Dean Morgan.

Tarikh siaran The Walking Dead musim ke-9 masih belum diketahui


Pe’nampak’kan Zombi Dalam Klip Video Terbaru Maze Runner: The Death Cure

Filem Maze Runner: The Death Cure dilihat rancak mempromosikan filem mereka apabila melancarkan video terbaru yang diberi nama “Cranks Tunnel”. Anda boleh tonton video tersebut dibawah.

Maze Runner: The Death Cure adalah filem yang diadaptasikan dari novel yang ditulis oleh James Dashner dan ia adalah kesinambungan kepada filem pertama The Maze Runner yang ditayangkan pada tahun 2014 dan Maze Runner: Scorch Trial yang ditayangkan pada 2015

Filem terakhir dalam saga Maze Runner mengisahkan Thomas mengetuai sekumpulan Gladers dalam misi terakhir dan paling merbahaya sekali. Misi mereka adalah untuk menyelamatkan rakan-rakan mereka dengan memasuki Last City, laluan maze paling merbahaya sekali dan dikawal oleh WCKD. Jika mereka berjaya melepasi Last City, ia akan mendapat jawapan yang dicari oleh Gladers sejak tiba di maze

Filem ketiga ini diarahkan oleh Wes Ball, pengarah dua filem terdahulu dan dibintangi oleh Dylan O’Brien, Kaya Scodelario, Thomas Brodie-Sangster, Ki Hong Lee, Giancarlo Esposito, Aidan Gillen, Barry Pepper, Will Poulter, dan Patricia Clarkson.

Maze Runner: The Death Cure akan mula ditayangkan pada 25 Januari 2018


Apabila Permainan ‘Hide & Seek’ Menjadi Permainan Berbahaya, Tonton Trailer Ready of Not

Fox Searchlight telah melancarkan trailer dan poster terbaru filem thriller komedi berjudul Ready or Not. Ianya dibintangi Samara Weaving sebagai wanita bernama Grace yang perlu menyelamatkan diri dari permainan ‘hide-and-seek’ yang dianjurkan keluarga mertuanya. Anda boleh tonton trailer filem tersebut dibawah.

Ready or Not mengisahkan seorang perempuan yang baru berkahwin dan menyertai keluarga kaya suaminya dalam aktiviti tradisi turun temurun yang dihormati, tetapi situasi berubah menjadi permainan menggerunkan di mana semua ahli keluarga suaminya ingin mencarinya dengan niat untuk membunuhnya selaku pengantin wanita.

Turut membintangi filem ini adalah Andie MacDowell, Adam Brody, Mark O’Brien, Henry Czerny, Kristian Bruun, Melanie Scrofano dan Elyse Levesque.

Filem ini diarahkan oleh Tyler Gillett dan Matt Bettinelli-Oplin, mereka merupakan pengarah dari kumpulan pembikin filem seram terkenal, Radio Silence Production. Skrip pula ditulis oleh  Guy Busick dan Ryan Murphy.

Ready or Not dijangka akan menemui penonton pada 22 Ogos 2019


Jennifer Lopez Bintangi Filem Sci-Fi Thriller Netflix Bertajuk “Atlas”

Menurut Deadline, calon Golden Globe Jennifer Lopez secara rasmi menandatangani projek terbaru bersama Netflix dalam bentuk filem sci-fi thriller yang bertajuk Atlas. Di samping itu juga, pengarah Rampage Brad Peyton telah disenarai pendek untuk mengetuai projek terbaru.

Baru-baru ini, telah diumumkan bahawa Lopez dan Netflix akan berkerjasama dalam penerbitan filem dan siri televisyen.

Atlas mengisahkan seorang wanita yang berjuang untuk menyelamatkan umat manusia selepas askar AI menentukan satu-satu cara untuk menamatkan perang, iaitu dengan menghapuskan semua umat manusia. Untuk menghalang tentera-tentera AI yang jahat ini, Atlas harus bekerjasama dengan satu pekara yang paling dia takuti – satu lagi AI.

Filem terbaru ini ditulis oleh Aron Eli Coliete, berdasarkan lakon layar asal yang dirangka oleh Leo Sardarian. Selain berlakon, Lopez turut berkhidmat sebagai penerbit bersama Elaine Goldsmith-Thomas dan Benny Medina.

Dalam perkembangan lain, Lopez bakal muncul dalam dua filem romantik komedi terbaru iaitu Marry Me bersama Owen Wilson dan Shotgun Wedding bersama Josh Duhamel. Kedua-dua filem itu akan dilancarkan pada 2022.


Tayangan Perdana DC LEAGUE OF SUPER-PETS Pada 26 September Di HBO GO

Warner Bros. Pictures mempersembahkan A Seven Bucks Production, DC League of Super-Pets. Dari pengarah Jared Stern, dibintangi Dwayne Johnson sebagai suara Krypto the Super-Dog dalam filem ciri aksi-pengembaraan animasi yang akan ditayangkan pada Isnin, 26 September di HBO GO.

Filem ini turut menampilkan suara Kevin Hart, Kate McKinnon, John Krasinski, Vanessa Bayer, Natasha Lyonne, Diego Luna, Marc Maron, Thomas Middleditch, Ben Schwartz, dan Keanu Reeves.

Dalam DC League of Super-Pets, Krypto the Super-Dog dan Superman adalah kawan baik yang tidak dapat dipisahkan, berkongsi kuasa besar yang sama dan memerangi jenayah di Metropolis secara berdampingan. Apabila Superman dan seluruh Justice League diculik, Krypto mesti meyakinkan sekumpulan haiwan dari rumah perlindungan yang buruk – Ace si anjing, PB si babi perut buncit, Merton si penyu dan Chip si tupai – untuk menguasai kuasa baru mereka sendiri dan membantunya menyelamatkan Wira Super

Stern, seorang penulis/perunding veteran dalam filem LEGO®, membuat debut sulung sebagai pengarah filem animasi, dari lakon layar yang dia tulis bersama John Whittington, berdasarkan watak dari DC, Superman yang dicipta oleh Jerry Siegel dan Joe Shuster.

Filem ini diterbitkan oleh Patricia Hicks, Dwayne Johnson, Dany Garcia, Hiram Garcia dan Jared Stern. Penerbit eksekutif ialah John Requa, Glenn Ficarra, Nicholas Stoller, Allison Abbate, Chris Leahy, Sharon Taylor dan Courtenay Valenti.

Strim atau muat turun DC League of Super-Pets mulai 26 September di HBO GO. Langgan HBO GO dalam talian di https://www.hbogoasia.my/ atau aplikasi mudah alih melalui App Store dan Play Store dengan harga serendah RM23.30/bulan. Atau akses HBO GO melalui Astro. HBO GO juga tersedia pada Android TV, Apple TV, LG TV dan Samsung Smart TV – serta dilengkapi dengan fungsi AirPlay dan Google Cast.


JUSTICE LEAGUE- 5 perubahan yang Joss Whedon akan lakukan dalam filem ini

Kerana tragedi keluarga, pengarah Justice League Zack Snyder mengumumkan bahawa beliau menyerahkan ‘pemerintahan’ filem tersebut kepada pengarah The Avengers dan Avengers: Age of Ultron, Joss Whedon. Sebelum ini pun Joss Whedon telah dipilih untuk mengarah filem Batgirl akan datang. Joss Whedon pun dikatakan sudah mengarah Justice League terlebih dahulu sebelum Zack Snyder mengumumkan yang beliau akan mengundur diri.

Selain mengarah, Joss Whedon juga menulis jalan cerita filem ini, mari kita lihat 5 perubahan yang akan Joss Whedon lakukan untuk filem yang diadaptasi dari komik ini.

5. Akan ‘muncul’ penduduk Gotham City

5. Akan ‘muncul’ penduduk Gotham City

5. Akan ‘muncul’ penduduk Gotham City

Joss Whedon telah menandatangani kontrak untuk mengarahkan Batgirl, dan saat mengerjakannya pada tahap awal, pengarah filem tersebut dengan jelas tahu apa yang akan beliau lakukan dengan Barbara Gordon. Sudah jelas sekali yang kita akan pergi ke Gotham City dalam Justice League (buktinya Comissioner Gordon!!), maka Joss Whedon akan meletak beberapa ‘easter egg’ yang akan menunjukkan kehadiran Batgirl.

Mungkin akan ada cameo dari Batgirl atau Nightwing (seperti yang kita tahu, Nightwing akan dibuat filem). Mungkin cameo Batgirl tidak secara nyata, tetapi secara lisan apabila Gordon menyebut nama anaknya itu ketika perbualan dengan Batman. Tidak mustahil akan ada penduduk Gotham City yang lain akan dimasukkan sekali dalam Justice League.

4. Fokus lebih besar ke Wonder Woman

4. Fokus lebih besar ke Wonder Woman

4. Fokus lebih besar ke Wonder Woman

Batman v Superman: Dawn of Justice adalah filem yang sangat ‘huru-hara’, tetapi walaupun filem itu dikecam teruk,tak boleh nafikan bahawa kemunculan pertama Gal Gadot sebagai Wonder Woman benar-benar mengagumkan.

Itulah sebabnya kenapa Warner Bros. memasarkan secara besar-besaran filem solo Wonder Woman dan filem itu juga merupakan filem pecah panggung dan mendapat kritikan yang positif. Sudah pasti rasanya bos-bos studio akan meminta Joss Whedon untuk mengeluarkan lebih banyak lagi Diana Prince.

3. Mungkin tidak ada petunjuk sekuel

3. Mungkin tidak ada petunjuk sekuel

3. Mungkin tidak ada petunjuk sekuel

Semasa filem Justice League diumumkan, diberi judul “Bahagian 1” dengan “Bahagian 2” yang akan menyusul selepas itu. Tetapi selepas pelbagai kritikan yang dilemparkan terhadap Batman v Superman: Dawn of Justice, Warner Bros nampaknya mengubah fikiran untuk membuat sekuel, tetapi Zack Snyder meyakinkan peminat yang Justice League memang akan ada “Bahagian 2”, kerana dalam BvS (extended version) terdapat cameo Steppenwolf, jadi Zack Snyder ingin mengembangkan watak tersebut sehingga ke Darkseid.

Bagaimanapun, dengan Zack Snyder mengundurkan diri kerana masalah peribadi, studio mungkin akan mengubah idea melibatkan pengambilalihan francais Justice League ke arah yang sangat berbeza dengan kumpulan kreatif baru. Mereka akan membuat filem ini sedikit lebih terbuka, sesuatu yang Joss Whedon pakar dan mahir lakukannya seperti dalam The Avengers dan Avengers: Age of Ultron. Endingnya nanti mungkin berlainan dari ending yang Zack Snyder rencanakan.

Terdapat jenaka dalam filem-filem yang diarahkan oleh Joss Whedon iaitu The Avengers, dan filem seterusnya, humor menjadi sebahagian besar dalam Marvel Cinematic Universe.

Trailer Justice League terdapat beberapa adegan lucu. Seperti yang kita tahu DC Films Universe terlalu gelap dan perlu diringankan sedikit dan Warner Bros mungkin sangat tertarik dengan humor yang ditonjolkan oleh Joss Whedon yang menggunakan jenaka untuk membuat karakter-karakter lebih disukai dan ini sebenarnya juga sangat membantu menarik penonton dan peminat.

Apabila diberitahu bahawa Joss Whedon akan mengarahkan Justice League, ada mengatakan bahawa beliau dirancang untuk mengarahkan adegan baru dalam gaya yang sama seperti Zack Snyder. Tetapi ini tidak tepat sama sekali, Joss Whedon telah menggantikan komposer ost Junkie XL yang sebelum ini menjadi pilihan Zack Snyder, kepada Danny Elfman, disini menunjukkan bahawa beliau akan membuat beberapa perubahan besar pada filem ini.

Dari segi aksi, Joss Whedon mungkin akan mengikut pada gaya gerakan lambat Zack Snyder tetapi kalau kita melihat kedua-dua filem The Avengers dan sekuelnya, jelas sekali bahawa pengarah ini mempunyai idea sendiri tentang bagaimana superhero harus bertarung dalam pertempuran.


Sony Lancarkan Trailer Night Monkey Sempena Mempromosikan Pelancaran Versi Digital Spider-Man: Far From Home

Sempena pelancaran versi digital Spider-Man: Far From Home, Sony Pictures telah melancarkan trailer parodi ‘Night-Monkey’ yang menyaksikan superhero baru telah muncul dikala malam mula tiba.

Alias ‘Night Monkey’ dicipta oleh rakan baik Peter Parker, Ned untuk melindungi identiti rahsia Parker semasa dia menjalankan misi menentang Elementals dengan menggunakan kostum halimunan yang diberikan oleh Nick Fury. Anda boleh saksikan trailer kelakar tersebut dipemain video dibawah.

Spider-Man: Far From Home ditetapkan selepas kejadian Avengers: Infinity War dan Avengers 4 yanga menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah.

Filem ini dibintangi oleh Tom Holland yang memainkan peranan utama sebagai Peter Parker / Spider-Man, Zendaya, Marisa Tomei, dan Jake Gyllenhaal yang akan membawakan karakter Mysterio.

Turut kembali dalam Marvel Cinematic Universe adalah Cobie Smulders yang akan membawakan watak sebagai ejen Maria Hill dan Samuel L. Jackson sebagai Nick Fury.

Spider-Man: Far From Home boleh didapati dalam versi digital manakala versi blu-ray dan DVD akan dilancarkan pada 1 Oktober ini.


Avengers: Infinity War Cipta Rekod, Catat Kutipan $1 Billion Dalam Tempoh 11 Hari

Avengers: Infinity War terus mencipta rekod apabila berjaya melepasi angka $1 Billion dolar semalam selepas 11 hari ditayangkan dipawagam seluruh dunia. Rekod sebelum ini dipegang oleh filem Star Wars: A Force Awakens yang berjaya mengutip sehingga $1 Billion dalam tempoh 12 hari.

Berdasarkan laporan dari laman web Box Office Mojo, Avengers: Infinity War menambah $69.5 juta seluruh dunia pada 4 Mei yang lalu menjadikan jumlah terkumpul sehingga tarikh tersebut sebanyak $974.5 juta. Dijangka kutipan tiket akan terus bertambah apabila filem ini ditayangkan di China pada 11 Mei ini.

Avengers: Infinity War mengisahkan tentang sekumpulan superhero Marvel yang perlu bersatu menghalang Thanos dari mengumpulkan batu-batu Infiniti dan mengelakkan galaksi musnah disebabkan oleh Thanos. Filem yang paling dinantikan pada tahun ini sedang rancak ditayangkan di pawagam-pawagam tanah air. Jangan lepaskan peluang menonton dan merasai pengalaman hebat filem ini di panggung wayang


Spin-off Aquaman, The Trench Akan Bertemakan ‘Monster Horror’

Sebaik sahaja Aquaman berjaya meraih kutipan lebih $1 billion dolar, Warner Bros. tidak berkira-kira mahu menghasilkan filem sekuel Aquaman 2 dan ‘spin-off’ The Trench.

Untuk perkembangan terbaru filem The Trench, laporan dari Comicbook.com mendedahkan, filem ‘spin off’ tersebut akan bertemakan ‘monster horror’, bukannya bertemakan superhero. Ini berdasarkan temubual diantara mereka dengan pengarah filem Aquaman, James Wan.

“We, you know, we’re still deep in sort of crafting the script, crafting the story right now so I don’t want to get into that too much, but definitely it’s one that I really want to lean into the horror of it, so it’s going to play more as a monster horror movie then it will as a superhero film, but it’s still definitely part of the Aquaman world,”

Kedengaran agak menarik bukan? James Wan bukan calang-calang pengarah dalam dunia filem-filem seram kerana beliau sememangnya terkenal dalam penghasilan filem bergenre sebegitu.

Buat masa ini tidak dapat dipastikan siapakah yang bakal mengarahkan filem The Trench, tetapi laporan sebelum ini menyatakan James Wan akan bertindak selaku penerbit. Skrip filem kini sedang dihasilkan Noah Gardner dan Aidan Fitzgerald

Jadi kepada peminat filem-filem DC khusus pengarah James Wan, adakah anda teruja dengan perkembangan terbaru filem spin off ini? kongsikan pendapat anda.


Kegagalan Filem Pertama Tidak Mematahkan Semangat Liyana Jasmay Untuk Terus Hasilkan Filem

Kegagalan filem Bella & Jamie tidak mematahkan semangat Liyana Jasmay untuk terus menghasilkan filem. Bahkan,menurut penerbit, pelakon dan penyanyi itu, dia bakal kembali menerbitkan filem keduannya tidak lama lagi.

Lebih menarik, filem terbaru itu akan menyaksikan Liyana tampil selaku pengarah buat pertama kalinya.

“Saya belum boleh mendedahkan secara terperinci mengenai filem yang bakal diterbitkan itu. Cuma, ia akan memulakan penggambaran pada Jun atau Julai nanti. Kali ini, kami tidak mahu mengulang kesilapan sama. Jadi, kami sedang berusaha mencari syarikat yang sudi untuk melabur dalam projek terbaru ini.”

“Kalau boleh, saya mahukan syarikat yang bukan sekadar mempercayai cerita dihasilkan oleh kami, malah turut percayakan kemampuan saya sendiri,” jelasnya ketika berkata kepada BH Online.

Filem Bella & Jamie diterbitkan syarikat produksi milik Liyana iaitu Mermaid Studios. Dalam filem tersebut, dia turut bertindak sebagai pelakon bersama-sama Juliana Evans dan Izzue Islam.

Bagaimanapun filem yang ditayangkan pada tahun lalu itu hanya mampu meraih RM9,185.50 sekaligus menjadi filem tempatan yang mendapat kutipan terendah untuk tahun 2019.

Penerbit berusia 31 tahun itu tidak kecewa dengan kutipan filem sulung terbitannya kerana percaya filem itu tidak gagal, sebaliknya kegagalan filem itu berpunca daripada pemasaran yang lemah. Liyana percaya, sekiranya pihaknya mendapat pasukan pemasaran yang baik, sudah tentu ia dapat menarik penonton ke pawagam.

Sumber: BH Online / Cinema Online


Poster Terbaru Monarch: Legacy of Monsters Untuk Siri Terbaru MonsterVerse Apple TV+

Poster terbaru siri MonsterVerse yang dinantikan telah didedahkan, mengusik kehadiran raksasa besar kepada penonton.

Siri Kaiju bertajuk Monarch: Legacy of Monsters ini akan ditayangkan di Apple TV+ mulai 17 November 2023.

Poster itu tidak mendedahkan apa-apa tentang apa yang diharapkan daripada siri ini, tetapi ia menyerlahkan bahaya yang mengintai di depan mata.

Siri yang akan datang – digambarkan sebagai “saga dramatik” – yang akan mengisi lebih banyak persoalan yang lebih besar tentang Kaiju. Anda boleh lihat poster tersebut dibawah:

Pengarah WandaVision, Matt Shakman, yang juga akan bertindak sebagai penerbit eksekutif rancangan itu, akan menerajui dua episod pertama Monarch: Legacy of Monsters. Ia dicipta bersama dan diterbitkan secara eksekutif oleh Chris Black dan Matt Fraction.

Dengan nama-nama besar untuk siri yang akan datang, peminat boleh mengharapkan ansuran besar-besaran tentang raksasa yang lebih besar daripada kehidupan.

Ditetapkan untuk menjadi ansuran keenam dalam francais MonsterVerse, Monarch: Legacy of Monsters dibintangi oleh Kurt Russell sebagai Lee Shaw, Wyatt Russell sebagai versi muda Lee Shaw, Kiersey Clemons sebagai Mei, Anders Holm sebagai Bill Randa, Ren Watabe sebagai Kentaro, Mari Yamamoto sebagai Keiko, Elisa Lasowski sebagai Duvall, dan Joe Tippett sebagai Tim.

Sinopsis rasmi untuk Monarch: Legacy of Monsters berbunyi seperti berikut: “Berikutan pertempuran hebat antara Godzilla dan Titan yang memusnahkan San Francisco dan pendedahan yang mengejutkan bahawa raksasa adalah wujud, “Monarch: Legacy of Monsters” mengikuti dua beradik yang mengikuti jejak bapa mereka hanya untuk mendedahkan hubungan keluarga mereka dengan organisasi rahsia yang dikenali sebagai Monarch.”

“Petunjuk yang membawa mereka ke dunia raksasa dan akhirnya turun ke lubang arnab kepada pegawai Tentera Lee Shaw (lakonan Kurt dan Wyatt Russell), berlaku pada tahun 1950-an dan setengah abad kemudian di mana Monarch diancam oleh apa yang diketahui oleh Shaw.”

Monarch: Legacy of Monsters, akan membuat tayangan perdana dengan dua episod pada 17 November, akan menyiarkan separuh daripada keseluruhan episodnya hingga 12 Januari 2024, secara eksklusif di Apple TV+.


Kenali Sut-Sut Iron Man Yang Dicipta Khas Untuk Menentang Musuhnya

Anthony Edward “Tony” Stark atau dikenali juga sebagai Iron Man merupakan seorang manusia biasa yang tidak memiliki apa-apa abiliti yang membolehkannya menjadi seorang superhero. Namun Tony Stark mempunyai 2 kelebihan ini, genius dan kaya raya.

Kelebihan itulah yang membolehkannya untuk menjadi seorang superhero dan menjadi watak penting dalam Avengers. Menggunakan kelebihan IQ yang tinggi dan hartawan, dia telah mencipta sut Iron Man yang digunakannya untuk menentang supervillain.

Namun terdapat juga beberapa supervillain yang lebih hebat dan berkuasa darinya seperti Magneto dan Hulk. Jika dia menggunakan sut yang biasa digunakannya, musih seperti Magneto dengan mudah merobek sut besinya kerana kelebihan Magneto yang dapat mengawal besi. Malah, dia dengan mudah dapat ditumbuk oleh Hulk kerana kekuatan Hulk lebih kuat berbanding sut Iron Man yang biasa digunakannya.

Tetapi disebabkan kebijaksanaan dan kekayaannya, Tony telah mencipta beberapa sut yang dirasakan sesuai untuk digunakannya apabila menentang lawan yang lebih kuat. Mari kita lihat apa sut-sut yang dicipta oleh karakter tersebut.

Armor ini dicipta khas untuk menentang Magneto. Dengan menggunakan teknologi “Carbon Nanotubes” untuk menghasilkan sut ini, Iron Man imun dari abiliti Magneto yang mampu mengawal logam.

Heavy Duty Armor Mark I (Marvel Now! Believe)

Heavy Duty Armor Mark I adalah sut sementara yang digunakan oleh Iron Man untuk menentang Hulk selepas armor Hulkbuster nya musnah.

Thorbuster Armor (Invicible Iron Man: Stand Off)

Berdasarkan nama sut sahaja kita boleh ketahui ianya dicipta untuk menetang siapa. Thorbuster Armor dicipta untuk menentang dewa petir iaitu Thor, dan sut ini diletakkan kristal dari Asgard bagi menangkis serangan petir dari Thor.

Phoenix Killer Armor (Avengers vs X-Men)

Phoenix Killer Armor ini dicipta semasa pertelagahan diantara Avengers dan X-Men, dan dibuat bagi menangkis serangan Phoenix Force. Walaupun sut ini tidak dapat menandingi kekuatan Phoenix Force, ia sekurang-kurangnya berjaya memberi cabaran lawannya itu.

Hulkbuster Mark II (World War Hulk)

Tony Stark paling takutkan amukkan Hulk sekiranya Bruce Banner tidak dapat mengawal diri. Stark telah mencipta banyak armor bagi menangkis serangan dan membelasah Hulk, dan Hulkbuster Mark II antara salah satunya.

Anti Transformers Armor (Avengers/Transformers: Man & Machine)

Siri crossover diantara Avengers dan Transformers. Tony Stark mencipta Anti-Transformers Armor untuk menandingi saiz Transformers.

Galactus merupakan antara supervillain yang paling berkuasa dalam Marvel Universe. Walaupun Iron Man tidak memiliki abiliti luarbiasa, dia juga tidak mahu ketinggalan menewaskan Galactus. Jadi dia telah mencipta sebuah armor khas yang dinamakan Galactus Buster untuk menentang penjahat dari galaksi itu. Galactus Buster adalah armor yang paling besar selepas Phoenix Killer Armor

Sorcerer Supreme Armor (What if…Starring Iron Man)

Dalam “alternate universe”, Tony membantu Dr. Strange, selepas terlibat dengan kemalangan, dengan mencipta sut Sorcerer Supreme Armor. Selain mempelajari magik untuk menjadi ‘sorcerer supreme’, Dr. Strange turut menggunakan armor ini  untuk menentang Dormamu. Sut ini turut diletakkan Eye of Agamotto

Sama seperti Iron Legion dalam filem Iron Man 3, dan The Argonauats ini bukan sahaja dicipta untuk menentang musuh-musuh yang tertentu seperti Hulk, malah ia juga boleh dikawal secara jauh oleh Tony Stark, seperti ‘drone’.

Cold Iron Armor (Iron Man Vol 5 #24)

Armor yang direka secara spesifik untuk alam magik berbanding dunia manusia. Dengan bantuan Shevaun Haldane, sut biasa Iron Man diubah menjadi Cold Iron Armor, yang membantu Tony Stark bertahan di dunia Dark Elves. Sut yang diperbuat dari besi sejuk ini akan melemahkan Dark Elves dan imun dari serangan magik termasuklah dari Malekith

Fin Fang Foombuster (Tony Stark: Iron Man #1)

Fin Fang Foom, makhluk “shape-shifter” berbentuk naga ini adalah musuh klasik Tony Stark. Untuk menentangnya, Stark perlu mencipta satu sut khas, yang mampu menewaskan naga tersebut. Seperti Thorbuster dan Hulkbuster, Stark mencipta FIn Fan Foombuster, yang rekabentuk hampir sama dengan mecha Power Rangers

Anti-Celestial Armor (Iron Man Vol 5 #12)

Terdapat armor yang dicipta oleh bangsa asing purba khusus untuk melawan Celestials. Berdasarkan teknologi bangsa purba itu, Tony Stark mencipta versinya sendiri dan meletakkan armor ini di planet Marikh. Anti-Celestial Armor atau dikenali sebagai The Godkiller, dibuat khusus untuk membunuh Celestial.

The Godbuster Armor (Tony Stark: Iron Man #10)

Ciptaan terhebat Tony Stark, hasil dari kehebatan abiliti kreativitinya selepas berjaya keluar dari realiti maya eScape. Kehebatan armor ini bukah sahaja dapat menumpaskan Motherboard, AI terhebat ciptaan Stark, malah sangat merbahaya kepada umat manusia sehingga terpaksa memusnahkannya.

Hulkbuster (Live-action – Age of Ultron)

Membuat kemunculan live-action pertama dalam filem Avengers: Age of Ultron. Dicipta secara khusus oleh Tony Stark untuk menentang Hulk.

Artikel ini dikemaskini pada 9 Januari 2020. Sumber: CBR, Screenrant, Marvel Fandom


Tonton Trailer Filem Motif Lakonan Rosyam Nor dan Sharifah Amani

Wayangworks telah melancarkan trailer rasmi filem tempatan yang dinantikan berjudul Motif. Filem arahan Nadiah Hamzah ini bakal menemui penonton pada 26 September ini. Anda boleh saksikan trailer filem tersebut dibawah.

Filem ini mengisahkan tentang seorang remaja bernama Anna (Khayrani Kemal) yang hilang selepas pergi ke sebuah hotel lama di Tanah Merah. Detektif Rizal (Mustaqim Mohamed) telah ditugaskan untuk menyiasat kes kehilangan itu dan dibantu oleh Detektif Dewi (Sharifah Amani). Rosyam Nor memainkan peranan sebagai Hussein, ayah kepada Anna.

Skrip filem ditulis secara bersama oleh Nadiah Hamzah serta Honey Ahmad manakala Muhammad Bahir dan Farah Al Amin bertindak selaku penerbit. Turut menyertai barisan pelakon adalah Idiel Putra, Emma Tosh, Sherry Merlis, Sharmin Edora dan Azhan Rani.

Motif telah ditayangkan di Festival Filem Udine Far East (FEFF) ke-21 yang berlangsung di Udine, Itali pada 26 April hingga 4 Mei lalu. Peminat boleh membaca ulasan filem ini yang ditulis pengkritik filem dari laman hiburan terkenal Amerika Syarikat, The Hollywood Reporter.


Pengarah Akui Rating PG-13 Penyebab Kegagalan Power Rangers

Filem reboot Power Rangers yang dijangka mampu meletup disebabkan populariti siri tersebut dikalangan kanak-kanak bagaimanpun hambar sejak ia mula ditayangkan baik dipasaran domestik dan juga antarabangsa.

Filem berkenaan hanya mampu mengutip $85 juta dolar untuk pasaran tempatan dan secara keseluruhan termasuk pasaran global hanya mengumpul $140.2 juta sahaja, tidak cukup untuk memberikan pulangan lumayan kepada Lionsgate.

Semasa ditemubual di laman web Screenrant semasa pelancaran home video dan DVD Blu-ray filem Power Rangers, pengarah Dean Israelite mengakui, klasifikasi filem berkenaan menjadi penyebab utama filem itu gagal untuk menyerlah. Klasifikasi PG-13 yang diberikan kepada filem berkenaan menyebabkan ibubapa tidak membawa anak-anak mereka yang masih kanak-kanak untuk menonton filem berkenaan.

“…there’s been market studies on it, and the findings have been that if the movie were rated PG — I don’t want to go into the specific numbers — but if the movie had been rated PG, there would have been more traffic. I think parents were unsure if they could bring their kids to the movie, which surprised me, because the movie is a tame PG-13.

We did a lot of preview screenings, and to me, it felt like a seven-year-old might be scared, but in a good way. They liked that they were scared of Rita, but they still came out of the movie enjoying it, they liked what was going on. I think we really tread that line well, so it was disappointing that parents didn’t know that they could take their kids to it. I’m hoping now, with it coming out on DVD and Blu-ray, and On Demand, that parents will feel more comfortable. That maybe they’ll check it out for themselves and then see that it’s suitable.”

Untuk rekod, siri-siri Power Rangers di kaca TV dihasilkan untuk menarik minat kanak-kanak menontonnya, namun disebabkan filem berkenaan dikelaskan sebagai PG13 ibubapa tidak pasti samada mahu atau tidak membawa anak-anak mereka menonton filem berkenaan. Tambahan pula karakter seperti Rita Repulsa dikatakan menakutkan kanak-kanak berusia 7 tahun.

Kini filem berkenaan terpaksa berharap pada jualan DVD dan home-video untuk meningkatkan jumlah kutipan dan keuntungan filem berkenaan. Jika tidak, dikhuatiri, sekuel Power Rangers mungkin tidak dihasilkan kerana pihak studio pasti tidak mahu menanggung kerugian.


Ryan Reynolds Sukar Membuat Panggilan Antarabangsa Dalam Klip Filem 6 Underground

Netflix melancarkan klip filem 6 Underground arahan Michael Bay yang menampilkan Ryan Reynolds sedang menghubungi seorang individu yang dikenali sebagai The Profesor. Anda boleh saksikan klip tersebut dipemain video dibawah.

6 Underground dibintangi pelakon seperti Ryan Reynolds, Dave Franco, Manuel Gracia-Rulfo, Adria Arjona, Corey Hawkins, Ben Hardy, Lior Raz, Mélanie Laurent dan Payman Maadi.

Plot filem berkisarkan tentang 6 jutawan yang memalsukan kematian mereka dan menubuh pasukan elit untuk menumpaskan penjahat.

Diterbitkan Netflix dan Skydance Media dengan kerjasama Bay Films, 6 Underground idea asal dari penulis dan penerbit eksekutif Rhett Reese dan Paul Wernick. Filem ini merupakan kerjasama pertama diantara Netflix dan Skydance Media dalam penerbitan filem.

Kedua-dua syarikat sebelum ini bekerjasama dalam rancangan televisyen seperti Grace And Frankie dan Altered Carbon.

6 Underground akan menemui penonton pada 13 Disember 2019, hanya di platform penstriman Netflix.


Review Siri: Dahmer – Monster: The Jeffrey Dahmer Story (2022)

AMARAN SPOILER!!! *Dahmer – Monster: The Jeffrey Dahmer Story adalah siri Netflix yang diberi rating 18+. Penonton bawah umur dilarang untuk menonton siri ini sama sekali.  Membaca kisahnya… sudah, menonton dokumentarinya… juga sudah, dan kini saya menonton pula sebuah siri terbitan Netflix mengenai seorang pembunuh bersiri paling sadis dalam sejarah AS. Jeffrey Dahmer, nama yang...

AMARAN SPOILER!!!
*Dahmer – Monster: The Jeffrey Dahmer Story adalah siri Netflix yang diberi rating 18+. Penonton bawah umur dilarang untuk menonton siri ini sama sekali.
Membaca kisahnya… sudah, menonton dokumentarinya… juga sudah, dan kini saya menonton pula sebuah siri terbitan Netflix mengenai seorang pembunuh bersiri paling sadis dalam sejarah AS. Jeffrey Dahmer, nama yang cukup terkenal bagi masyarakat AS, dek kerana jenayahnya yang kejam sehinggga menggemparkan negara. Perbuatannya yang amat kejam itu sukar diterima, sehingga saintis cuba untuk mengkaji otaknya, bagi mencari punca kenapa seorang lelaki bernama Dahmer sanggup melakukan perbuatan terkutuk diluar norma manusia biasa.
Walaupun terdapat buku, cerita dan dokumentari mengenai pembunuh ini, Netflix mengambil inisiatifnya sendiri dengan menerbitkan sebuah siri yang mengejutkan penonton seluruh dunia. Dahmer – Monster: The Jeffrey Dahmer Story adalah antara siri arus perdana yang saya rasakan agak menganggu dan tidak sesuai untuk ditayangkan di perkhidmatan penstriman.
Saya berkata demikian kerana siri hampir menunjukkan setiap perbuatan luar akal Dahmer terhadap mangsa-mangsanya. Meskipun perbuatan kejamnya itu hanya berlaku secara ‘off-screen’, saya masih dapat merasakan betapa menganggunya adegan-adegan tersebut. Episod pertama siri ini memberi petunjuk tentang nada yang bakal dirasai penonton – tegang dan seram, antara perasaan yang bakal meliputi setiap diri anda, menanti dan melihat apa yang akan dilakukan oleh Dahmer terhadap mangsanya.
Namun, episod pertama bukanlah permulaan dia kepada kisahnya, tetapi sebaliknya adalah detik-detik dimana dia akhirnya tersungkur dan ditangkap polis. Kita mungkin menyangkakan episod seterusnya lebih kepada penyiasatan dan berlatarkan perundangan, tidak.. anda akan dibawa mengimbas kembali kehidupannya, menunjukkan zaman kanak-kanak dalam keluarga yang retak, sehinggalah dia secara perlahan-lahan ketagih untuk memburu dan membunuh mangsanya.

Tempo keseluruhan siri sangat perlahan, mungkin bertujuan untuk membina ketegangan di kalangan penonton. Terdapat dua sebab kenapa anda mungkin mempercepatkan tempo cerita ini, yang pertama mungkin merasa sedikit bosan dengan tempo yang bergerak perlahan, atau yang kedua, anda tidak mahu memasuki ke jiwa Dahmer dan juga mangsanya.
Ya, saya menekan butang pilihan ‘speed 1.5X’ yang ada pada platform Netflix, tetapi bukan disebabkan ceritanya yang terlampau bosan, sebaliknya disebabkan saya merasa seram dan takut dengan watak Dahmer. Terima kasih kepada lakonan Evan Peters, yang memainkan watak Jeffrey Dahmer –  kualiti lakonannya, ditambah dengan nada dan suasana cerita ini, telah menggandakan perasaan tegang dan seram yang akan dirasai penonton.
Siri ini tidak hanya tertumpu pada watak dan perbuatan Dahmer semata-mata, ia merangkumi semua, dari permasalahan keluarga dan persekitaran sehinggalah kesan trauma yang dirasai oleh orang jiran dan keluarga-keluarga mangsa. Saya sebenarnya agak tertarik dengan episod-episod yang memberi fokus pada ayah Dahmer, serta jiran dan keluarga mangsa.
Episod ‘Cassandra’ misalnya memberi fokus pada trauma yang alami Glenda, jiran yang hidup bersebelahan rumah Dahmer. Dia mengalami kesan psikologi yang agak melamapu selepas mengentaui rahsia gelap jirannya itu. Misteri bau dan bunyi bising pada tengah malam akhirnya terjawab, dan dia juga merasa sangat kecewa kerana gagal menghentikan perbuatan Dahmer lebih awal hanya disebabkan panggilannya sering di pandangan remeh oleh anggota polis.

Perasaan penonton sebalik akan sedikit berubah bila menonton episod ‘Lionel’ dimana ayah Dahmer menjadi fokus cerita untuk episod tersebut. Sifat kasih sayang, menyesal dan rasa bersalah menyelubungi ayah Dahmer kerana dia gagal membesarkan anaknya. Episod ini secara tidak langsung menceritakan bagaimana keretakan sebuah keluarga mengubah seorang lelaki bernama Dahmer menjadi raksasa.
Ada juga kisah yang memaparkan sisi pandangan mangsa seperti episod ‘Silence’, tidak dipastikan sejauh mana ketepatan episod tersebut, tetapi ia mungkin berdasarkan pengalaman keluarga mangsa dan pendedahan dari Dahmer sendiri.
Siri Dahmer – Monster: The Jeffrey Dahmer Story boleh dikatakan pelengkap kepada mereka yang pernah membaca atau mengentahui kisah pembunuh bersiri ini kerana ia boleh dianggap sebagai lakonan semula terhadap setiap perbuatan yang dilakukan Dahmer dan apa yang dirasai oleh masyarakat, khusus mereka yang terlibat dalam kes ini atau berada berhampiran Dahmer.
Dahmer – Monster: The Jeffrey Dahmer Story boleh distrim di Netflix

                   Rating Kakimuvee

3.5/5


Soo Ae Kini Dalam Rundingan Untuk Bintangi Drama Pertamanya Selepas 4 Tahun

Pelakon Soo Ae mungkin akan kembali ke kaca televisyen tidak lama lagi!

Menurut sumber Soompi, Soo Ae akan memainkan peranan utama dalam drama berjudul Now, We Are Breaking Up.

Peranan utama adalah Ha Young Eun, ketua pasukan reka bentuk label fesyen. Dia seorang realis yang berhati dingin tetapi juga pintar dan mengutamakan keselamatan di atas segalanya. Berusia 38 tahun, tetapi sebagai pereka label fesyen, dia menguruskan badannya dan mengikuti tren untuk mengekalkan penampilan muda dan cantik. Dia sangat jelas dalam menghargai diri dan tidak membuang masa untuk beremosi terhadap lelaki.

Agensi Soo Ae, Huayi Brothers mengeluarkan kenyataan bahawa pelakon tersebut telah menerima tawaran berlakon, dan telah melihatnya secara positif.

Jika Soo Ae menerima tawaran tersebut, ia merupakan drama televisyen pertama buatnya dalam tempoh 4 tahun. Drama terakhir Soo Ae dalam Sweet Stranger and Me yang diterbitkan pada 2016.

Now, We Are Breaking Up ditulis oleh Je In (Misty) dan diarahkan Lee Gil Bok  (My Love from the Star).


HBO Max Lancar Satu Lagi Trailer Terakhir “Zack Snyder’s Justice League”

“Zack Snyder’s Justice League” memang epik, dan kami telahpun keluarkan ulasan mengenai filem terbaru Zack Snyder itu (anda boleh bacanya disini).

Menjelang tayangannya pada 18 Mac ini di HBO GO, trailer terbaru “Zack Snyder’s Justice League” telah dilancarkan, memaparkan adegan-adegan menarik yang anda bakal saksikan dalam filem akan datang. Anda boleh trailer tersebut dibawah.

“Zack Snyder’s Justice League” adalah versi terbaru “Justice League” yang ditayangkan pada 2017. Visi Snyder dalam filem akan datang pasti membuat penonton merasa kelainannya.

Dibintangi Ben Affleck sebagai Batman, Henry Cavill sebagai Superman, Gal Gadot sebagai Wonder Woman, Jason Momoa sebagai Aquaman, Ezra Miller sebagai The Flash, Ray Fisher sebagai Cyborg, Willem Dafoe sebagai Nuidis Vulko , Jesse Eisenberg sebagai Lex Luthor, Jeremy Irons sebagai Alfred Pennyworth, Diane Lane sebagai Martha Kent, Connie Nielsen sebagai Ratu Hippolyta, dengan JK Simmons sebagai Pesuruhjaya Gordon, dan Amy Adams sebagai Lois Lane.

Zack Snyder kembali sebagai pengarah manakala skrip ditulis oleh Chris Terrio berdasarkan cerita dari Snyder dan Terrio.

“Zack Snyder’s Justice League“ akan memulakan tayangannya di HBO Max pada 18 Mac ini. Bagi penonton di Asia Tenggara, khususnya Malaysia, anda berpeluang menonton filem ini di HBO Go pada tarikh yang sama.


Vanguard & The Rescue Dibatalkan Tayangan Susulan Wabak Coronavirus

Susulan penularan wabak Coronavirus, empat filem Tahun Baru Cina iaitu Vanguard, The Rescue, Detective Chinatown 3 dan filem animasi Legend of Deification Jiang Ziya telah ditangguhkan tayangannya di China serta seluruh dunia, termasuk Malaysia berkuatkuasa serta merta.

Penangguhan tersebut dipercayai bagi mengelakan virus merbahaya itu dari terus merebak dikawasan yang menjadi tumpuan orang awam seperti panggung wayang.

Sebab penangguhan tayangan di Malaysia tidak didedahkan syarikat pengedar filem, tetapi berkemungkinan besar, penangguhan dibuat bagi menuruti tarikh tayangan baru keempat-empat filem blockbuster itu. Kebiasaannya, tarikh tayangan filem dari China akan dijalankan serentak atau seminggu lewat dari negara asal.

Sementara itu, filem aksi komedi lakonan Donnie Yen, Enter the Fat Dragon tidak termasuk dalam senarai penangguhan, dan telah memulakan tayangannya mulai hari ini.

Filem aksi lakonan Jackie Chan dan filem komedi Detective Chinatown 3 sepatutnya memulakan tayangannya pada 25 Februari 2020, diikuti The Rescue pada 30 Januari dan Legend of Deification Jiang Ziya pada 6 Februari. Tarikh tayangan baru akan diumumkan kelak.

View this post on Instagram

Penularan wabak Coronavirus di Wuhan, China telah menyebabkan beberapa filem blockbuster dari China dibatalkan tayangannya di seluruh dunia. Antara filem yang terkesan adalah #Vanguard, #TheRescue #DetectiveChinatown3 & #LegendofDeificationJiangZiya. Manakala filem Enter the Fat Dragon tidak terkesan dengan pembatalan tayangan. Mungkin kerana filem tersebut dihasilkan produksi dari Hong Kong. Kredit gambar: @gscmovies #Kakimuvee
A post shared by  Kakimuvee (@kakimuvee) on Jan 23, 2020 at 1:50am PST

Jan 23, 2020 at 1:50am PST


Saksikan Kebangkitan Legenda Dalam Trailer “Vikings: Valhalla”

Netflix telah mendedahkan trailer penuh Vikings: Valhalla untuk siri aksi drama sejarah yang akan datang. Siri terbaru itu akan tersedia di perkhidmatan streaming pada 25 Februari 2022.

Trailer tersebut, yang anda boleh lihat di bawah, menyoroti konflik diantara Viking dan Raja Inggersi ketika mereka bertempur di Utara. Ia juga menggoda kebangkitan pahlawan legenda Leif Eriksson, Freydis Eriksdotter, dan Harald Sigurdsson.

Anda boleh tonton trailer Vikings: Valhalla dibawah:

“Berlatarkan lebih seribu tahun yang lalu pada awal abad ke-11, “Vikings: Valhalla” mengisahkan pengembaraan heroik beberapa Viking paling terkenal — penjelajah legenda Leif Eriksson (Sam Corlett), kakaknya yang berani dan keras kepala Freydis Eriksdotter (Frida Gustavsson), dan putera Nordic yang bercita-cita tinggi, Harald Sigurdsson (Leo Suter).

Ketika ketegangan antara Viking dan kerabat diraja Inggeris mencapai titik perpecahan berdarah dan apabila Viking sendiri bertelagah mengenai kepercayaan Kristian dan pagan mereka yang bercanggah, ketiga-tiga Viking ini memulakan perjalanan epik yang akan membawa mereka merentasi lautan dan melalui medan perang, dari Kattegat ke England dan seterusnya, ketika mereka berjuang untuk kelangsungan hidup dan kemuliaan.”

Dari showrunner dan penerbit eksekutif Jeb Stuart, Vikings: Valhalla juga diterbitkan oleh Morgan O’Sullivan, Michael Hirst, Sheila Hockin, Steve Stark, James Flynn, John Weber, Sherry Marsh dan Alan Gasmer, Paul Buccieri, dan juga bintang oleh Bradley Freegard, Jóhannes Haukur Jóhannesson, Caroline Henderson, Laura Berlin dan David Oakes.


Filem Terbaru DC, Bird Of Prey Akan Diklasifikasikan Sebagai R-Rated

Berkemungkinan besar, filem terbaru DC, Bird of Prey akan menjadi filem pertama DC yang diklasfikasikan sebagai ‘R-Rated’

Pekara ini didedahkan sendiri oleh salah seorang pelakonnya, Margot Robbie semasa sesi temubual untuk filem terbarunya, Terminal

Pelakon tersebut turut berjanji bahawa filem Bird of Prey akan ‘berbeza’ dengan filem-filem yang menampilkan Harley Quinn sebagai pelakon dan ianya juga akan dibikin dengan modal yang rendah.

Selain itu juga, Robbie turut mengesahkan, pengarah Cathy Yan akan mengarahkan projek terbaru manakala penggambarannya akan bermula pada Januari 2019. Filem ini juga ditulis oleh penulis skrip Christina Hodson.

Bird of Prey merupakan salah satu filem yang sedang dirancang oleh DC, setakat ini tiada pelakon lain selain Harley Quinn diumumkan dan masih belum memiliki tarikh tayangannya.


James Bond: Tom Hardy Mahukan Christopher Nolan

Terdapat satu tradisi di Hollywood dimana pelakon dan pengarah akan berkerjasama dalam pembikinan sesebuah filem. Kebiasaannya, pengarah akan memilih pelakonnya sendiri dalam setiap filem arahan mereka bagi memastikan filem yang dihasilkan cukup mantap dan menarik.

Begitu juga dengan pelakon, dimana mereka juga melihat dahulu siapakah pengarah filem yang akan mengarahkan filem berkenaan sebelum mereka menerima tawaran berlakon (salah satu faktor). Ini kerana, kerjasama antara pengarah dan pelakon yang serasi akan menghasilkan satu chemistry atau bonding yang menjadi sesebuah filem itu mantap.

Sebagai contoh, Tom Hanks dan Steven Spielberg, Johnny Depp dan Tim Burton begitu juga Matt Damon dan Peter Greengrass. Terbaru, Tom Hardy juga sudah mempunyai pengarah kegemarannya, iaitu Christopher Nolan. Sejak dia berlakon sebagai villain dalam filem The Dark Knight Rises, Tom memberitahu yang dia meminati cara kerja pengarah terbabit dan dia juga telah bekerjasama dengan Christopher Nolan dalam filem perang akan datang iaitu Dunkirk.

Terbaru, nama Tom Hardy telah disebut-sebut akan menggantikan tempat Daniel Craig sebagai James Bond dalam filem ke-25 siri pengintipan terkenal itu. Menurut The Daily Best, Tom Hardy menyambut baik khabar angin tersebut dan berharap dia dapat membawa watak ikonik tersebut. Malah dia turut memberitahu laman web berkenaan, sekiranya dia terpilih membawa watak Bond, dia berharap Christopher Nolan akan mengarah filem tersebut.

Tom Hardy sesuai ke jadi 007?

Tom Hardy sesuai ke jadi 007?

Bekas pengarah 2 filem terakhir James Bond, Sam Mendes, juga menyuarakan pendapat, pengarah baru perlu diberi peluang untuk mengarahkan filem berkenaan. Ini menjadikan Nolan antara calon yang sesuai untuk mengarahkan filem James Bond.

Christopher Nolan bukanlah pengarah biasa, dia adalah antara pengarah paling berbakat dan berjaya dalam dunia perfileman Hollywood. Hampir kesemua filem arahannya mendapat pujian dari penonton dan mendapat kritikan yang baik dari pengkritik. Antara filem terkenal arahannya ialah filem franchais Batman iaitu Dark Knight, Interstellar dan Inception.

Sekiranya Tom Hardy terpilih sebagai James Bond, dan Nolan menjadi pengarah filem ini, pasti filem Bond mereka berdua mampu mengatasi beberapa filem Bond terhebat sebelum ini seperti Spectre, Golden Eye dan Tomorow Never Dies.

Jadi kepada anda semua, apa pendapat anda sekiranya Tom Hardy dan Christopher Nolan bergabung dalam filem James Bond?


TV Spot Antarabangsa “Venom: Let There Be Carnage” Menampilkan Lebih Banyak Rakaman Terbaru

Tarikh pelancaran Venom: Let There Be Carnage semakin hampir, dan bagi menambah keterujaan peminat, Sony Pictures telah mendedahkan TV antarabangsa terbaru yang menampilkan lebih banyak rakaman yang menarik.

Video promo dimulakan dengan Eddie Brock (Tom Hardy) mengkaji nemesis terbarunya Cletus Kasady (Woody Harrelson), sebelum ketika melihat beberapa rakaman terbaru Venom yang sedang beraksi. Dia akhir klip, ia memaparkan Cletus berubah menjadi Carnage ketika dia memperkenalkan dirinya kepada sesama symbiote.

Venom: Let There Be Carnage menyaksikan Tom Hardy kembali sebagai watak utama Eddie Brock / Venom. Dia disertai Michelle Williams, Naomie Harris dan Woody Harrelson, yang akan memainkan watak penjahat utama Cletus Kasady/Carnage.

Filem sekuel ini diarahkan oleh Andy Serkis dengan lakon layar ditulis oleh Kelly Marcel, berdasarkan cerita oleh Tom Hardy dan Marcel. Hardy turut berkhidmat sebagai penerbit bersama Avi Arad, Matt Tolmach, Amy Pascal dan Hutch Parker. Venom: Let There Be Carnage akan ditayangkan di pawagam pada 1 Oktober ini.

#Venom? #Carnage? Whose side are you on? The fight begins in #Venom: Let There Be Carnage, in #DolbyCinema on October 1. Get your tickets today: https://t.co/DVuTaNtApt pic.twitter.com/oaeqM9cc3d— Dolby (@Dolby) September 16, 2021